Apa Sebenarnya Maksud Di Sebalik Nombor Keramat 420?

Kebanyakan golongan ‘bani tenang’ tidak mengetahui asal usul perkataan ‘420’. Ada segelintir dari mereka percaya bahawa 420 adalah jumlah bahan kimia aktif yang terdapat di dalam ganja, manakala yang lain pula merujuk nombor tersebut sebagai masa minum petang di Belanda. Ada juga yang percaya 420 merujuk kepada hari ulang tahun kelahiran Adolf Hitler iaitu 20 April 1889.

Namun, cerita sebenar di sebalik nombor 420 adalah mengenai pengembaraan lima orang remaja yang masih bersekolah di California, mereka menghabiskan masa dengan duduk melepak di kawasan luar Sekolah Tinggi San Rafael – tempat pertemuan bagi kumpulan yang dipanggil sebagai Waldos.

Semuanya bermula pada musim gugur tahun 1971. Kumpulan Waldos yang dianggotai oleh pelajar sekolah telah ‘menemui’ satu peta rahsia ke tempat penanaman ganja yang dimiliki oleh seorang pengawal pantai yang telah dilarang untuk menanam tanaman tersebut – ada yang menyatakan bahawa peta itu diberikan oleh tuan tanah itu sendiri.

Setiap minggu, mereka akan bertemu di luar kawasan sekolah atau lebih tepat lagi di bawah patung Louis Pasteur – seorang ahli biologi, ahli mikrobiologi dan ahli kimia yang terkenal dari Perancis. Pertemuan mereka membawa kepada satu misi, iaitu mencari ‘harta karun’ yang ditinggalkan.

Jam berapa mereka akan berkumpul? jawapannya ialah 4:20 petang, selepas latihan – kelima-lima pelajar ini adalah atlet di sekolah. Kumpulan Waldos terlebih dahulu akan duduk melepak di dalam kereta, menghisap ganja dan seterusnya menjelajahi Hutan Point Reyes bagi menjalankan misi mereka untuk mendapatkan tanaman ganja yang ditinggalkan.

Salah seorang anggota Waldos, Steve Capper, berkata kepada Huffington Post, “Kami akan saling mengingatkan antara satu sama lain yang kami akan berkumpul pada jam 4:20. Pada mulanya ia dipanggil dengan nama 4:20-Louis, tapi kami akhirnya membuang Louis.”

Selama melakukan misi pencarian ‘harta karun’ tersebut, mereka telah gagal menemui tanaman ganja yang ditinggalkan. Tetapi mereka tidak gagal untuk mencipta sesuatu yang bertahan sehingga ke hari ini. Iaitu istilah 420 yang sering digunakan oleh anak-anak disekitar Amerika Syarikat dan Eropah sebagai kod untuk menghisap ganja tanpa diketahui oleh ibu bapa.

Tetapi bagaimana pertemuan kecil lima orang pelajar di bawah patung Louis Pasteur mampu untuk menyebarkan satu kod rasmi yang diguna pakai oleh semua mat dan minah ganja di seluruh dunia?

Jawapannya ada pada kumpulan rock tahun 1965, iaitu Grateful Dead. Kumpulan Waldos mempunyai hubungan yang baik dengan kumpulan ini. Ayah kepada salah seorang ahli kumpulan Waldos adalah individu yang bertanggungjawab menguruskan harta salah seorang ahli kumpulan rock tersebut. Manakala kakak kepada salah seorang ahli kumpulan Waldos adalah teman baik kepada pemain bass Grateful Dead.

Capper memberitahu Huffington Post bahawa Grateful Dead antara kumpulan yang bertanggungjawab menyebarkan kod ini dikalangan peminat mereka.

“Ada tempat bernama Winterland, dan kami selalu berada di belakang pentas atau bahagian panggung. Kami menggunakan kod tersebut apabila seseorang memberi tanda atau berkata sesuatu seperti, ‘Hei, 420.’ Jadi dari situ, ia mula tersebar ke seluruh komuniti itu,” kata Capper.

Selain itu, Steven Bloom, wartawan di High Time Magazine juga adalah antara individu yang bertanggungjawab menyebarkan dakyah 420. Pertama kali dia mendengar ungkapan 420 adalah pada hujung minggu tahun 1990 ketika konsert kumpulan Grateful Dead di Oakland, California.

Pada hari konsert tersebut, Bloom berasa pelik apabila sesetengah hippies dan peminat kumpulan Grateful Dead berkumpul awal sebelum konsert itu bermula. Salah seorang peminat Grateful Dead menyerahkan poster kepada beliau yang tertulis, “Kami akan berkumpul pada pukul 4:20 di tarikh 4/20 untuk 420 di Marin County, tempat matahari terbenam Bolinas Ridge di Mt. Tamalpais.”

Setelah mengetahui maksud di sebalik makna 420, Bloom mengambil inisiatif dengan mengeluarkan risalah berkenaan pertemuan rahsia itu pada tahun 1991 di High Time Magazine. Tidak lama kemudian, nombor itu dikenali di seluruh dunia sebagai kod ganja dan pada tahun 1998, kebanyakkan media mengakui bahawa kumpulan Waldos adalah pencipta kod 420.

Hari ini, budaya ini disambut di seluruh dunia. Universiti Colorado di Bounlder dan Universiti California di Santa Cruz berusaha keras untuk menolak dakyah 420 yang semakin popular di kalangan pelajar di sana. Mereka dilaporkan telah memohon para pelajar untuk tidak menyertai mana-mana sambutan 420 – tapi arahan ini langsung tidak mendapat sambutan di kalangan pelajar.

Kod ini juga telah dirujuk dalam beberapa filem klasik seperti Pulp Fiction, di mana jam di dalam filem tersebut telah ditetapkan pada jam 4:20. Manakala di TV pula, di dalam rancangan Price Is Right, nombor yang ditetapkan hanya melibatkan 420 – iaitu $ 420 atau $ 1,420. Malah kartun Nickelodeon, Rocko’s Modern Life yang dikeluarkan pada tahun 1990-an memaparkan jam yang menunjukkan waktu 4:20.

Berikut adalah laporan lain mengenai ganja, klik pautan di bawah untuk membaca.

Coca-Cola Cadang Untuk Hasilkan Minuman Berperisa Ganja

Rakyat Belanda Panik, Beratur Beli Bekalan Ganja Selepas Kerajaan Isytihar ‘Lockdown’

Thailand Muncul Negara Pertama Di Asia Halalkan Penggunaan Ganja


Apa Sebenarnya Yang Berlaku Mengenai Isu Pemilikan Rumah Di Malaysia Bahagian 2

Portal Hartabumi bukanlah suatu nama yang asing dalam kalangan masyarakat. Lebih-lebih lagi dengan isu mengenai ilmu pemilikan hartanah di Malaysia. Kali ini Hartabumi kembali dengan perkongsian yang wajib diketahui oleh kesemua bakal pemilik hartanah iaitu berkenaan kewangan dan kos.

Pada bahagian satu sebelum ini, Hartabumi telahpun mengupas dari sudut permintaan dan pengeluaran pasaran, produk yang bersesuaian dengan pendapatan rakyat, penggunaan data raya dan dilema kerajaan negeri serta Pusat dalam hal tanah. Anda boleh klik disini untuk membacanya terlebih dahulu.

Kali ini kita akan mengupas pula dua lagi isu penting iaitu kos binaan rumah dan pembiayaan pinjaman pemohon.

Ramai yang beranggapan pemaju sewenang-wenangnya meletakkan harga rumah yang tinggi demi mengaut keuntungan yang melampau. Hakikatnya, tidak semua pemaju yang begitu.

Malah, margin keuntungan pemaju membina projek perumahan semakin berkurangan daripada 20% kepada 10%-15% sejak kebelakangan ini. Dan ini bukannya projek membina rumah mampu milik. (Jika tidak, pasti margin lebih rendah.)

Meskipun terdapat segelintir pemaju yang lantik syarikat kontraktor sendiri yang kenakan caj mahal dan kemudiannya pemaju dakwa margin mereka rendah, secara amnya margin keuntungan pemaju telah menjadi rendah.

Mengapa ini berlaku? Adakah ini berikutan kos tanah yang meningkat? Ya dan tidak. Ya kerana kos tanah sememangnya kekal tinggi. Tidak kerana kos membina rumah (selain kos tanah) turut meningkat. Kos yang dimaksudkan bukanlah kos tanah dan kos bahan mentah yang kita sedia maklum tidak dikenakan cukai SST semata-mata tetapi ia merangkumi kos pembangunan, pematuhan dan sumbangan.

Untuk sesebuah rumah dibina, pemaju perlu menyediakan infrastruktur awam seperti jalan, longkang, tempat parking, kemudahan komuniti, elektrik dan lain-lain. Inilah yang dikatakan sebagai kos pembangunan, pematuhan dan sumbangan termasuk bayaran premium tanah. Kos-kos inilah yang telah meningkat berkali ganda.

Apa yang terjadi bagi kos-kos ini? Di sesetengah negeri, kos-kos tersebut telah meningkat sehingga 200%-300% sejak 10 tahun yang lepas. Ini bermaksud peningkatan dua tiga kali ganda.

Sebagai contoh di Pulau Pinang. Jika dahulunya kos pembentungan setiap ekar adalah RM10,000, sekarang ia telah dinaikkan ke RM50,000. Kos pembinaan fasiliti komuniti telah naik dari RM25 setiap kaki persegi kepada RM500 kaki persegi. Mengambil kira kenaikan-kenaikan ini, tidak hairanlah kos membina rumah telah meningkat sebanyak RM120 per kaki persegi.

Sebagai kira-kira, jika rumah 900 kaki persegi, kos tambahan adalah sebanyak RM 100,000 seunit. Oleh yang demikian perkara ini telah menyumbang kepada kenaikan harga rumah dari pemaju. Siapakah yang bakal menanggung kos tersebut? Sudah pastilah kos tersebut dialihkan kepada pembeli rumah.

Jadi, langkah ke arah mengurangkan harga rumah perlu bermula dari kerajaan negeri. Mereka haruslah mengurangkan kos-kos ini (terutama projek rumah mampu milik) supaya pemaju dapat membina rumah pada kadar yang lebih rendah.

Sudah tiba masanya juga kerajaan negeri menjadi lebih kreatif dalam mencari sumber pendapatan tanpa perlu terlalu bergantung kepada hasil yang berkaitan dengan pembangunan hartanah oleh pemaju.

Untuk rekod, lebih 70% sumber pendapatan kerajaan negeri Selangor adalah melalui bayaran premium dan caj-caj berkaitan pembangunan.

Namun, tidak dinafikan bahawa pemaju juga perlu memainkan peranan dalam mengurangkan kos. Mereka boleh berbuat demikian dengan menukar cara mereka membina rumah.

Pada masa kini rata-rata pemaju masih terikat dengan cara tradisional yang berteraskan buruh. Cara ini mengambil masa yang lama untuk menyiapkan rumah yang semestinya kurang produktif. Akses kepada buruh murah menyebabkan pemaju terlalu ketagih dengan cara ini. Maklumlah, mudah dan senang.

Tetapi, apa pula kesannya? Kos membina rumah menjadi mahal. Pemaju perlu menukar kepada teknologi dan cara yang berproduktiviti tinggi seperti ‘Industrial Buildings System’ atau lebih dikenali dengan singkatan IBS.

Memang IBS ini teknologi lama. Sebab itu ia masih relevan sampai sekarang dan telah terbukti mengurangkan kos pekerja dalam membina rumah sebanyak 45% di SIngapura dan Hong Kong.

Kerajaan Pusat mungkin boleh mewajibkan setiap projek mampu milik mengguna pakai teknologi-teknologi seperti ini dan menyediakan insentif seperti jaminan kredit kepada pemaju yang sanggup menukar kaedah lama ini.

Antara aspek penting yang perlu diatasi adalah pinjaman perumahan. Jika hari ini 100 orang pembeli membuat permohonan pinjaman, kemungkinan besar 50 permohonan itu akan ditolak.

Mengapakah ini terjadi? Mudah, ianya disebabkan profil kewangan yang amat lemah terutama di kalangan orang muda. Baru-baru ini pun Bank Negara melaporkan 47% belia berumur 20-30 tahun memiliki hutang kad kredit yang amat tinggi. Ini tidak mengambil kira lagi 75% isi rumah di Malaysia tidak mempunyai simpanan kecemasan walau RM1,000 sekalipun.

Langkah bank-bank memperkenalkan skim pinjam-beli dan usaha KPKT menggesa mereka menyediakan pakej pinjaman rumah pertama yang lebih fleksibel tidak bermakna jika pemohon sendiri mempunyai profil kewangan yang teruk.

Kalau hutang PTPTN tidak pernah bayar, guna kad kredit sampai habis had, dan dah ‘burst’ kadar ‘debt-service ratio’ sebab teringin pakai Honda Civic, tidak ada bank yang sanggup berikan pinjaman.

Oleh yang demikian pendidikan kewangan di kalangan pelajar dan generasi muda amatlah penting. Siapa yang tahu berapa jumlah bayaran faedah/bunga bila mereka beli barangan dari Courts Mammoth melalui ansuran mudah?

Apakah maksud dan cara kira ‘interest’ kereta 2.3% anda? Ini perkara asas yang tidak ramai rakyat Malaysia yang faham tentang kadar faedah, pengurusan hutang, kredit dan kewangan.

Mereka perlu diajar tentang perkara ini supaya sekalipun pendapatan mereka tidak tinggi, profil kewangan mereka cantik dan memungkinkan mereka mendapat kelulusan pinjaman. Tidak guna kerajaan menyediakan sejuta rumah mampu milik jika di akhirnya mereka hanya mampu boleh tengok kerana kegagalan mendapatkan pinjaman.

Di akhirnya, inilah antara isu-isu penting yang perlu ditangani secara sekaligus demi memastikan rakyat Malaysia boleh memiliki rumah. Solusi secara berasingan tidak berupaya membawa kesan yang diharapkan. Malaysia sudah baru, polisi pemilikan rumah juga perlulah baru.


Apa Sebenarnya Yang Terjadi Pada Penamat ‘Avengers: Infinity War’?

Hari ini bermulanya tayangan rasmi untuk filem yang paling dinantikan tahun ini, Avengers: Infinity War. Di sinilah titik pertemuan bagi hampir semua filem Marvel Cinematic Universe (MCU) yang dimulakan filem Iron Man 10 tahun yang lalu.

Kami sangat bertuah apabila mendapat peluang menjadi antara yang terawal untuk menyaksikan filem ini. Terima kasih buat pihak Disney Malaysia. Selepas tamat sahaja menonton filem ini, kami termenung sebentar, cuba untuk hadam apa yang kami sudah tonton sebentar tadi. Anda pasti tidak bersedia dengan ‘kejutan’ yang disajikan dalam filem ini.

Apa yang anda tonton pada trailer rasmi yang dikeluarkan pihak Marvel Studios hanyalah 1% daripada jalan cerita filem Avengers. Trailer Avengers: Infinity War langsung tidak mendedahkan plot filem ini dan jika anda rasa anda boleh ramal perjalanan filem ini berdasarkan trailer sahaja, anda silap. Di bawah ada ulasan kami untuk Infinity War ini (non-spoiler review).

Setiap watak Avengers mendapat peluang yang sama untuk menyinar dalam Infinity War dan setiap watak (secara berkumpulan) mempunyai sub-plot yang berlainan. Namun matlamat mereka tetap satu; mengalahkan Thanos. Infinity War akan bermula dengan babak end credit filem Thor: Ragnarok. Jadi jika anda belum tonton filem Thor: Ragnarok, sila tonton terlebih dahulu.

Gandingan Spider-Man dan Iron Man diteruskan seperti mana dalam filem Spider-Man: Homecoming dan dalam Infinity War, barulah anda akan faham kenapa Marvel perlukan watak Spider-Man dalam filem ini. Jika Sony Pictures tidak melepaskan hak milik watak Spider-Man kepada Disney, pastinya Infinity War akan kurang kick.

Patutlah filem Thor: Ragnarok mempunyai feel fun yang sama seperti Guardians Of The Galaxy (GOTG). Rupanya mereka akan digandingkan bersama dalam Infinity War dan gandingan ini memang sangat awesome! Anda pastinya akan pecah perut setiap kali adegan GOTG dan Thor ini keluar.

Rocket Raccoon dan Groot turut menjadi watak penting dalam Infinity War kerana mereka berdua akan membantu Thor menyelesaikan masalah ‘kekuatannya’ selepas musnahnya senjata kesayangan beliau, Mjolnir.

Lima batu Infinity sudah didedahkan oleh Marvel dalam filem-filem Marvel sebelum ini dan hanya tinggal batu Soul Stone yang masih belum ditemui. Jika anda mendengar pelbagai khabar angin dan theori dan Soul Stone sebelum ini, semua teori berkenaan salah dan Soul Stone sebenarnya terletak di satu lokasi yang langsung anda tidak dapat jangka.

Watak paling prominent dalam Inifinity War. Beliau adalah villain Marvel paling badass dan terkuat setakat ini! Walaupun tanpa sebarang batu Infinity, beliau tetap dapat menawan setiap planet yang beliau mahu. Cuba bayangkan apa pula yang dapat beliau lakukan jika berjaya mengumpulkan kesemua Infinity Stones?

Ini hanyalah sebahagian highlight menarik dalam filem ini. Dua Tweet ini dapat menerangkan keseluruhan filem Avengers: Infinity War ini secara ringkas. Ianya padat dengan aksi, lawak yang bersahaja kena pada masanya, sarat dengan babak penuh emosi serta penamat yang pasti akan buat anda berfikir, apakah nasib para Avengers selepas ini?

#InfinityWar is everything you want, nothing you expect. It’s funny, surprising, dark, filled with delightful interplay between characters never seen on screen before. I know many filmmakers say they are trying to make a sequel in the vein of Empire Strikes Back, this succeeds.

— Peter Sciretta (@slashfilm) April 24, 2018

I saw #AvengersInfinityWar earlier tonight and I can say that it delivers. There's a lot of really fun character interactions, some cool action moments (Thor's powers, Iron Man's suit), and a few powerful emotional beats. Most of the humor is 👌🏻 Also Captain America is 💥 pic.twitter.com/WoZNPDpGXk

— Molly Freeman (@mollyrockit) April 24, 2018

Apa yang akan terjadi kepada para Avengers? Itu anda perlu tonton sendiri di pawagam. 10 tahun Marvel merancang dengan teliti untuk menghasilkan karya hebat ini dan ianya langsung tidak mengecewakan. Kami beri rating 9/10 untuk filem Avengers: Infinity War.

Setiap individu pasti mempunyai rating mereka yang tersendiri tetapi bagi kami, kami terhibur dan tidak sabar menantikan sambungan Avengers yang akan datang. Tahniah Russo Brothers untuk filem yang hebat ini!

P/S: End credit Marvel kali ini adalah end credit terbaik Marvel setakat ini. Jadi jangan keluar awal selepas habis tayangan atau anda akan menyesal.


11 Tahun Keliling Dunia, Kisah Juruterbang Yang Kini Jadi ‘Pilot’ Van Jenazah Curi Perhatian Netizen

Tidak dapat dinafikan bahawa penularan wabak pandemik COVID-19 memberi kesan kepada pelbagai sektor dan juga menyebabkan ramai orang kehilangan pekerjaan.

Ahmad Rashidi Mohd Nazri sebelum ini bekerja sebagai seorang juruterbang pesawat komersial di sebuah syarikat penerbangan komersial terkemuka yang berpangkalan di Abu Dhabi, Emriah Arab Bersatu (UAE) sebelum menyertai skim pemberhentian kakitangan susulan pandemik Covid-19.

Kini, beliau bekerja sebagai pemandu van jenazah dan tidak kekok memulakan kerjaya baharunya. Difahamkan, Rashidi bertemu dengan Mohd Zulhairi Zainol yang menjadi sukarelawan pengurusan jenazah percuma Amalteam, lalu menawarkan diri untuk menjadi pemandu van jenazah bagi membantu mereka yang kurang berkemampuan.

Menerusi temu bual Harian Metro, Rashidi memaklumkan bahawa sejak Julai lalu beliau kembali ke tanah air dan meneruskan kehidupannya sambil mencari peluang lagi untuk kembali menyarung seragam juruterbang yang sudah sebati dengan jiwanya.

Walaupun sudah tidak lagi bergelar juruterbang, namun dia puas dengan apa yang dilakukan kepada masyarakat kini. Malah, beliau juga berharap keadaan akan kembali pulih dan dapat meneruskan kerjaya sebagai juruterbang di awan biru sekali lagi pada masa akan datang.

Ketika ini, ramai yang terkesan dengan penularan wabak pandemik COVID-19, semoga anda jadikan kisahnya sebagai inspirasi untuk tidak putus asa dalam mencari rezeki.

Kami ingin kongsikan beberapa kisah inspirasi untuk anda baca. Klik pautan di bawah ini untuk ketahui lebih lanjut.

Ayah Masuk Lokap Dan Mak Ditahan Hospital Sakit Mental, Lelaki Ini Kongsi Kisah Bangkit Untuk Berjaya

Kisah Seorang Bangladeshi Yang Mahu Mencari Rezeki Dianiaya Oleh Rakan Senegara

Bukan Sekadar Doktor Viral, Ini Kisah Dr. Say Dalam Dunia Bina Badan Yang Digemarinya


Apa Wartawan Jepun Ini Buat Selepas Liputan Kes ‘Kim Chol’ Buat Aku Sentap

13 Februari 2017, kita dikejutkan kematian lelaki warga Korea Utara, Kim Chol yang dikatakan ‘abang’ kepada pemimpin Korea Utara Kim Jong Un yang dipercayai dibunuh dengan mengguna kain beracun oleh pembunuh upahan di KLIA2.

Perghh dah macam filem Hollywood je. Dan semestinya kes pembunuhan berprofil tinggi ini akan menarik minat semua pihak termasuk media antarabangsa, antaranya dari Jepun.

Bukan kisah pembunuhan yang aku nak ceritakan tetapi gelagat media dan orang Jepun yang benar-benar menyentap aku dengan displin mereka menjaga kebersihan walaupun bukan di negara sendiri.

Biasalah kerja sebagai orang media ni, bila kau dapat suatu tugasan tu, kau kena ‘berkampung’ sampai habis. Makan dan minum pun kau kena buat semuanya kat situ sebab takut terlepas berita. Jadi sampah makanan dan minuman memang bersepah la.

Dari jam 5 pagi hingga 2 pagi keesokkannya, media sentiasa menanti status mayat Kim Chol di Hospital Kuala Lumpur. Bila hari makin lewat, ramai yang sudah beransur pulang untuk berehat. Ye la, esok awal pagi nak kena ‘bertapa’ lagi depan bilik mayat.

Selesai berkemas kelengkapan, aku perasan hanya kumpulan media Jepun je yang tidak terus pulang. Mereka seperti mencari sesuatu dengan memegang plastik. Lama aku perhatikan mereka, manalah tahu ada barang diorang yang hilang ke. Tapi rupanya aku silap. Mereka sebenarnya sedang kutip sampah di sekitar kawasan lepak media tadi.

Segannya aku. Orang luar yang tolong kutipkan sampah. Dan yang buat aku lebih tergamam, semua sampah yang mereka kutip tu, mereka bawa naik teksi dan aku pun tak pasti ke mana mereka bawa semua sampah tu pergi. Hebat sungguh disiplin mereka!

Mati-mati aku ingatkan mereka hanya kumpulkan setempat agar esok senang pekerja pembersihan nak ambil. Ala macam kita selalu buat tu. Itu pun kalau kita rajin. Haha.

Bukan aku nak puji melangit mereka ni, tetapi aku ‘salute’ sebab mereka masih amalkan budaya dan displin yang tinggi walaupun berada di negara asing.

Mungkin kita, rakyat Malaysia boleh ikut amalan dan cara mereka ni. Jadikan ia contoh manalah tahu kita boleh jadi lebih baik daripada Jepun dalam isu kebersihan kan. Hehe.

Nota: Dalam hal ni bukan aku kata media tempatan ni buat kotor atau buang sampah merata-rata, media tempatan pun buang sampah di tempat yang disediakan tapi apa yang aku cuba sampaikan adalah sikap orang Jepun yang kita boleh contohi bersama.


Apa Yang Anak Anda Perlu Buat Apabila Tiada Jawapan? Tengok Ini

Sekumpulan anak muda dari SMK Bandar Rinching membangunkan apps yang memudahkan pelajar-pelajar lain membuat kerja rumah.

Muda-muda lagi sudah membuat sesuatu yang sangat bermanfat.

Apps ini akan berada di Google Play dan Apple App Store selepas SPM 2014.


Bila Dapat Tahu Apa Yang Buat Anak Mereka Gembira, Ibu-Ibu Ini Menitiskan Air Mata

Biasanya apabila memikirkan apa yang anak mahu, sebagai ibu bapa pasti yang terbayang adalah percutian yang menarik, atau mungkin juga hadiah berupa mainan impian anak-anak.

Tapi hakikatnya apa yang anak-anak mahukan itu adakalanya tidak memerlukan kita mengeluarkan wang ringgit sesen pun.

Kajian kes yang dilakukan ini membuktikan apa yang ibu bapa fikir tidak sama seperti apa yang anak-anak mahukan.

Yang kecil dan biasa itu rupanya lebih bernilai di mata anak-anak.

LIKE dan FOLLOW Vocket di Facebook serta Instagram


Apa Yang Anak Anda Patut Capai Dan Kuasai Di Usia 6 Tahun

Apa yang anak patut capai dan kuasai di usia 6 tahun? Mungkin itulah yang sering bermain di fikiran anda apabila mempunyai anak bawah usia 7 tahun.

Ini menunjukkan ramai ibu bapa dah mula risau tentang persediaan dan keperluan anak sebelum anak melangkah ke Tahun 1 lagi. Ramai juga mengungkapkan budak-budak zaman sekarang ini semakin bijak, apatah lagi dengan perkembangan teknologi.

Jika dulu, murid Tahun 1 baru belajar huruf dan suku kata, kini dikhabarkan anak umur 4 tahun pun sudah kenal huruf dan apabila masuk sekolah, sudah pandai membaca! Ia seperti satu fasa yang patut dicapai oleh kanak-kanak pada usia itu.

Benarkah anak yang berumur antara 4 hingga 6 tahun perlu kuasai semua itu? Atau ia sekadar trend? Perlukah sekadar pandai membaca sahaja? Apakah anak boleh bersaing dengan rakan sebayanya?

Untuk lebih jelas, dicadangkan lihat apa sebenarnya perkembangan yang perlu dicapai oleh kanak-kanak berusia 6 tahun. Cuba lihat sama ada ibu bapa moden sekarang terlalu menekan atau memberi jangkaan yang terlalu tinggi pada anak-anak.

Perkembangan anak boleh dikelaskan kepada lima bahagian utama iaitu:

1. Pertumbuhan fizikal
2. Perkembangan kognitif
3. Perkembangan emosi dan sosial
4. Perkembangan bahasa
5. Perkembangan deria dan motor

Bagi anak yang mencapai umur 6 tahun, berikut adalah perkembangan yang sepatutnya dicapai oleh mereka. Periksa samada tak ciri-ciri di bawah ini pada anak anda.

Kalau ada, maksudnya mereka membesar dengan sempurna. Jika tidak, anak perlu lebih pemantauan dan perhatian daripada anda. Lebih baik lagi bawa anak berjumpa dengan doktor untuk pastikan samada anak menghadapi sebarang masalah berkaitan perkembangannya.

Ketinggian meningkat lebih kurang 6 cm daripada berat semasa umur 5 tahun, berat badan patut meningkat lebih kurang 3 kg berbanding semasa umur 5 tahun, gigi molar mula berkembang, dan gigi susu mula luruh.

2. Perkembangan kognitif (berfikir logik)

Kanak-kanak mampu menyatakan umur sendiri, boleh kira dan faham konsep angka ’10’ – maksudnya boleh kira 10 barang, belajar ekspresi diri melalui perkataan, mula faham hubungan antara sebab-dan-akibat, belajar menulis, mula faham konsep masa.

Masih ada ketakutan pada benda-benda seperti raksasa, penculik dan haiwan besar. Sekadar contoh, kanak-kanak berumur 6 tahun masih mahu bermain bersama ibu bapa. Tapi lama kelamaan apabila dia sudah jumpa kawan dan cikgu di sekolah, rasa ingin berkawan makin berkembang.

Kanak=kanak jadi suka bermain dengan aktiviti yang melibatkan fantasi dan imaginasi, dia turut merasakan dirinya macam abang/kakak besar yang boleh diharap untuk jaga adik-adik, dan cenderung bermain dengan kanak-kanak yang sama jantina.

Dalam masa yang sama, dia mula faham perasaan orang lain walaupun lebih fokus pada perasaan sendiri, mula ada sisi lawak atau humor, tunjuk minat pada lawak mudah dan buku atau lagu yang menggelikan hati.

Sudah boleh terangkan rancangan tv, filem, cerita atau aktiviti yang disukai, boleh bertutur dengan tatabahasa yang betul dalam kebanyakan masa, boleh mengeja nama sendiri dan menulis beberapa huruf dan nombor, membaca beberapa perkataan mudah.

Kanak-kanak mampu kawal otot major, sudah boleh berlari, melompat, lompat tali dan lain-lain aktiviti fizikal dengan seimbang dan terkawal seperti berkeupayaan menangkap bola, dan lompat tali dengan mudah.

Kanak-kanak pada usia ini juga boleh melukis tubuh badan dengan sekurang-kurangnya lapan anggota badan, mampu tiru dan salin semula pelbagai jenis bentuk dan suka mereka bentuk, boleh tulis nama sendiri, dan pakai baju sendiri cuma mungkin perlu bantuan sedikit untuk kancingkan butang.

Ciri-ciri tambahan yang sewajarnya dicapai oleh anak yang sudah menjangkau umur 6 tahun setelah diajar dan diberi pendedahan berkenaannya adalah:

1. Suka lakukan pelbagai aktiviti dan menyibukkan diri.
2. Suka mewarna dan melukis.
3. Melatih diri dengan pelbagai kemahiran untuk menjadi cekap.
4. Menunggang basikal.
5. Boleh beritahu pukul berapa.
6. Boleh membaca buku atau bahan yang sesuai dengan usia.
7. Faham tentang waktu siang dan malam, perbezaan antara tangan kiri dan kanan.

Antara kelakuan yang biasa dilakukan oleh anak berusia 6 tahun:

1. Boleh tiru bentuk yang kompleks seperti ‘diamond’.
2. Penglihatan sudah tajam dan jelas seperti orang dewasa.
3. Boleh faham arahan dengan tiga arahan berasingan.
4. Boleh terangkan objek beserta kegunaannya.
5. Boleh bekerjasama dan berkongsi.
6. Mula cemburu dengan orang lain atau adik-beradik.
7. Suka meniru perbuatan orang dewasa.
8. Suka main sendirian, tetapi lama-lama kawan akan jadi penting dalam hidup mereka.

Anda juga digalakkan berkomunikasi dengan penjaga dan guru tadika anak untuk mengetahui lebih lanjut tentang tingkah laku dan pergaulan anak ketika bersosial dan berinteraksi dengan rakan sebaya dan orang dewasa.

Masa anak umur 6 tahun sebegini ia jadi begitu berharga buat ibu bapa kerana anak akan semakin cepat besar dan semakin banyak dia akan belajar tentang kehidupan. Sewajarnya tidak patut dilepaskan peluang untuk mengharungi fasa ini bersama anak meskipun sibuk bekerja.

Tahun depan anak sudah melangkah ke alam sekolah rendah pula. Satu lagi fasa yang mengujakan buat anda dan anak!

Anda boleh baca segmen Vocket Parenting di sini.


Apa Yang Anda Boleh Jangkakan Buat iPhone 12 Yang Dilancarkan 14 Oktober Ini

Setahun dinantikan peminat, akhirnya siri terbaru Apple iPhone disahkan bakal dilancarkan secara rasmi menerusi khas Apple pada 14 Oktober ini jam 1 pagi. Acara khas ini dilaporkan bakal menampil beberapa model iPhone daripada siri iPhone 12 dengan saiz, spesifikasi serta harga yang berbeza.

Berdasarkan ura-ura, dilaporkan sebanyak empat model bakal dilancarkan menampil iPhone 12 mini dengan skrin 5.4-inci, iPhone 12 dan iPhone 12 Pro dengan skrin 6.1-inci serta iPhone 12 Pro Max dengan skrin 6.7-inci. Kehadiran warna terbaru iaitu Navy Blue antara yang membuatkan orang ramai teruja.

Next week at the #AppleEvent:⁃5.4” iPhone 12 mini (OLED)⁃6.1” iPhone 12 (OLED)⁃6.1” iPhone 12 Pro (OLED)⁃6.7” iPhone 12 Pro Max (OLED) pic.twitter.com/4Wf3ueRNmo

— Apple Hub (@theapplehub) October 6, 2020

Mengulas dari segi processor, kesemuanya bakal dikuasakan oleh Apple A14 Bionic. Dalam pada itu, dikatakan cuma model pro bakal ditawarkan dengan rangkaian 5G manakala iPhone 12 Mini dan iPhone 12 cuma hadir dengan rangkaian 4G.

Setakat ini, masih belum terdapat harga rasmi bagi siri iPhone terbaru. Dalam pada itu, dikatakan iPhone 12 Mini dijangka bakal ditawarkan dengan harga tidak sampai RM3,000. Selain itu, model-model iPhone terdahulu daripada Apple dijangka bakal turut mengalami penurunan harga.

iPhone 12 lineup pricing and storage options based on recent rumors. Although nothing is confirmed, which one would you get? pic.twitter.com/OKyh3uC58V

— Apple Hub (@theapplehub) September 29, 2020

Sama-sama kita nantikan pelancaran rasmi iPhone sebelum anda boleh mendapatkannya seawal penghujung Oktober atau awal November di Malaysia.

Selain itu, ura-ura awal mengenai teknologi terbaru Apple dilaporkan bakal ditawarkan pada iPhone 13 Pro yang dilancarkan pada tahun hadapan.

Apple iPhone 13 Pro Dijangka Bakal Diperkenalkan Dengan Sokongan ‘120Hz Pro Motion’

6 Perkara Anda Wajib Semak Sebelum Membeli Apple iPhone


Apa Yang Anda Boleh Jangkakan Daripada Model Terbaru Apple iPhone

Hampir tiga bulan selepas pelancaran Apple iPhone X, nampaknya ura-ura terbaru mengenai model terbaru iPhone telahpun hadir. Berdasarkan laporan daripada MacRumours selaku pengalisa model terbaru iPhone, berikut merupakan apa yang pengguna boleh jangkakan daripada model terbaru iPhone yang bakal dilancarkan pada tahun ini.

Seperti yang anda tahu, Apple iPhone X merupakan model yang bakal dijadikan model contoh buat model-model seterusnya keluaran Apple. Pertamanya, para pengguna nampaknya perlu beralih daripada menggunakan home button kepada iPhone dengan bezelless display.

Penggunaan TrueDepth 3D sensor turut membolehkan pengguna menggunakan FaceID sepertimana Apple iPhone X. Dalam pada itu, difahamkan Apple berminat untuk mengecilkan saiz notch pada model terbaru berbanding notch yang tersedia pada iPhone X.

Dari segi pengeluaran model, para penganalisa menjangkakan tiga model iPhone bakal dikeluarkan pada tahun ini. Sebuah model yang menggunakan paparan LCD mungkin bakal menjadi generasi kedua iPhone SE dan dua model yang hadir dengan model bersaiz iPhone X dan iPhone X Plus. Oh ya, model terbaru iPhone juga bakal menjadi model pertama yang bakal disertakan dengan RAM 4 GB.

Penggunaan FaceID juga dijangkakan bakal diperluaskan buat Apple iPad Pro 2018. Setakat ini, masih belum terdapat sebarang tanda harga buat ketiga-tiga model Apple iPhone yang bakal dikeluarkan pada tahun ini. Agak-agak apa lagi inovasi yang bakal diperkenalkan Apple pada tahun ini?


Apa Yang Anda Boleh Jangkakan Pada iPhone 13 Yang Bakal Dilancarkan Pada Tahun Hadapan

Di saat Apple sedang bekerja keras dalam melancarkan siri iPhone 12 pada akhir tahun ini, nampaknya ura-ura bagi iPhone 13 yang dijangka bakal diumumkan pada akhir tahun hadapan sudah mula tertiris.

Menerusi siri iPhone 13, Apple sekali lagi bakal memfokuskan pada bahagian kamera dengan menawarkan empat lensa yang terdiri lensa wide-angle, telephoto, ultra-wide dan anamorphic.

Bukan itu sahaja, Apple juga dijangka bakal menawarkan sensor yang lebih besar menerusi iPhone 13 dimana lensa wide-angle ditawarkan dengan sensor 64-megapixel manakala tiga lagi lensa dilengkapi dengan sensor 40-megapixel. Dalam erti kata lain, pastinya kita akan dapat lihat kualiti gambar yang lebih baik menerusi model terbaru iPhone selepas ini.

Setakat ini berita ini hanyalah sekadar ura-ura walau bagaimanapun sedikit sebanyak dapat memberi bayangan buat anda yang bercita-cita untuk bertukar kepada iPhone baharu pada masa akan datang.

Lihat juga rekaan konsep iPhone Flip yang berjaya membuatkan orang ramai teruja. Turuut dikongsikan, rekaan dan spesifikasi iPhone 12.

Tonton Rekaan Konsep iPhone Flip Yang Berjaya Membuat Orang Ramai Teruja

Hampir Pasti, Inilah Rekaan Dan Spesifikasi Yang Bakal Ditawarkan iPhone 12 Pro


Apa Yang Anda Perlu Jangkakan Untuk MWC 2016

Mobile World Congress atau lebih dikenali sebagai MWC bakal berlangsung pada 22-25 Februari 2016 ini di Barcelona. MWC ini merupakan platform bagi syarikat syarikat yang membekalkan peranti pintar mempamerkan teknologi terbaru mereka.

Teknologi terbaru dari telefon pintar antara topik utama setiap kali menjelang MWC.

Kami kongsikan beberapa perkara yang anda perlu jangkakan sempena MWC 2016 yang akan berlansung 2 minggu sahaja lagi:

Xiaomi bakal mempamerkan telefon pintar terbaru mereka iaitu Xiaomi Mi5 pada 24 Februari ini.

Pengarah urusan Xiaomi iaitu Hugo Barra menjanjikan Xiaomi Mi5 bakal tampil dengan telefon pintar terbaik mereka dengan kata kata “All you ever imagined, and more.”

Ura-ura mengatakan Xiaomi Mi5 bakal tampil dengan RAM 4GB dan cip pemprosesan Snapdragon 820 64bit.

Samsung Galaxy S7 / Samsung Galaxy S7 Edge

Samsung selalunya akan menggunakan MWC sebagai platform untuk mengumumkan telefon pintar mereka kepada orang ramai.

Seperti juga pada tahun lepas dimana Samsung mengumumkan dua telefon pintar mereka iaitu Samsung Galaxy S6 dan Samsung Galaxy S6 Edge, pada tahun ini nampaknya mereka akan melakukan perkara yang sama dengan Samsung Galaxy S7 dan Samsung Galaxy S7 Edge.

Butiran tentang telefon pintar terbaru Samsung ini ada dikongiskan sini: Samsung Galaxy S7 Bakal Hadir dengan Rekabentuk Yang Berbeza

Pihak LG nampaknya mahu mengumukan telefon pintar utama mereka lebih awal pada tahun ini.

Jika diikutkan pada trend sebelum ini, LG akan mengumumkan telefon pintar terbaru mereka pada bulan May dan Jun.

Teknologi Skrin Sentiasa Aktif dari LG menjadi topik hangat sempena LG G5 pada kali ini.

Apa yang lebih menarik tentang MWC pada kali ini adalah, Samsung Galaxy S7 dan LG G5 bakal diumumkan pada hari yang sama iaitu 21 Februari.

HTC One M10 kemungkinan akan diumumkan pada MWC pada kali ini.

Terdapat juga ura-ura yang mengatakan HTC One M10 akan diumumkan pada bulan 3 ini.

Kemungkinan teknologi-teknologi terbaru dari HTC bakal diumumkan terlebih dahulu sempena MWC pada kali ini.

Daripada apa yang kami tahu, HTC One M10 yang bakal diumumkan nanti bakal menjadi game changer buat telefon pintar HTC.

Project Ara juga kemungkinan akan mengumumkan PhoneBlocks mereka pada MWC kali ini.

PhoneBlocks merupakan telefon pintar dimana ada boleh mengubahsuai sendiri komponen-komponen telefon pintar tersebut sendiri. Sebuah perubahan yang besar buat industri telefon pintar.

Teknologi terbaru untuk Virtual Realiti bakal diumumkan. Kemungkinan akan lebih memfokuskan kepada resolusi yang lebih besar dan grafik yang lebih detail.

Samsung antara yang akan mengumumkan virtuali realiti terbaru mereka di dalam acara Unpacked pada 21 Februari ini.

Kami juga menjangkakan smartwatch atau jam pintar yang baru akan diumumkan pada MWC kali ini yang lebih memfokuskan kepada features jam pintar itu sendiri.


Jam Tangan Dengan Sentuhan Teknologi. Apple Watch Adalah Masa Hadapan

Hari ini telah berlangsungnya acara Apple “Spring Forward” dan Apple telah memperkenalkan Macbook baru dan juga Apple Watch. Semestinya kita ternanti-nanti apakah fungsi yang dibawakan oleh jam tangan pintar berkenaan.

Apple menawarkan tiga edisi Apple Watch, iaitu Apple Watch Sport yang bermula harga $349, Apple Watch bermula harga $549 dan Apple Watch Edition 18-karat(emas) yang berharga $10,000.

Apple Watch jam tangan pintar daripada Apple ini membolehkan anda membaca email, menjawab panggilan, mengikuti kemaskini daripada aplikasi, membuat arahan suara Siri, memantau kecergasan, dan menerima notifikasi sosial media seperti Facebook, WeChat, Twitter dan lain-lain tanpa perlu menggunakan iPhone.

Untuk maklumat lanjut, anda boleh layari laman rasmi Apple.


Apa Yang Anda Perlu Tahu Mengenai Katil Anti-Maksiat, Tempat Tidur Atlet Olimpik Tokyo 2020

Atlet kini sedang berkampung di Sukan Olimpik Tokyo dengan misi untuk memenangi emas dalam acara yang dipertandingkan. Antara cerita yang menarik sebelum bermulanya Olimpik, katil yang bakal digunakan oleh para atlet diperbuat daripada kadbod dan anti-maksiat.

Di laman sosial, beberapa atlet mula berkongsi gambar tempat tidur yang dihasilkan oleh syarikat Jepun Airweave. Ia adalah katil yang boleh dikitar semula dan merupakan tempat tidur pertama di temasya tersebut yang diperbuat hampir sepenuhnya dari bahan yang boleh dikitar semula.

Olimpik kali ini berlangsung dengan berbeza apabila pihak penganjur dan kerajaan Jepun sangat mementing prosedur operasi standard dipatuhi oleh semua atlet bagi mengelak penularan wabak COVID-19. Disebabkan itu, katil kitar semula ini difahamkan adalah salah satu cara oleh pihak penganjur untuk mengelak berlakunya hubungan seksual di antara para atlet di perkampungan Olimpik.

Beds to be installed in Tokyo Olympic Village will be made of cardboard, this is aimed at avoiding intimacy among athletes

Beds will be able to withstand the weight of a single person to avoid situations beyond sports.

I see no problem for distance runners,even 4 of us can do😂 pic.twitter.com/J45wlxgtSo

— Paul Chelimo🇺🇸🥈🥉 (@Paulchelimo) July 17, 2021

Paul Chelimo, pelari jarak jauh dari Amerika Syarikat mendakwa di Twitter bahawa tempat tidur yang disediakan ini tidak mampu untuk menyokong lebih dari satu orang dan ia “bertujuan untuk menghindari hubungan akrab di antara atlet.”

Manakala bagi Rhys McClenaghan, atlet gimnastik dari Ireland mempunyai teori lain mengenai katil anti-maksiat tersebut. Dia berjaya membuktikan bahawa teori Paul Chelimo itu salah dengan merakam video dia melompat di tempat tidur tersebut. Dia membuktikan bahawa katil tersebut sebenarnya mampu menahan lebih dari dua orang. Ciapan Rhys kemudiannya di ulang ciap oleh akaun rasmi Olimpik dengan mengucapkan terima kasih kepada Rhys kerana berjaya membongkarkan mitos tersebut.

Difahamkan bahawa tempat tidur tersebut bakal turut digunakan oleh atlet Paralimpik yang akan turun ke Tokyo mulai bulan depan. Airweave dalam satu kenyataan berkata bahawa katil tersebut sebenarnya mempunyai kekuatan yang lebih baik daripada katil yang diperbuat daripada kayu atau keluli.

Athletes staying at Tokyo’s Olympic Village have been posting images of their ‘cardboard’ beds online. Some speculated that the beds are meant to deter athletes from having sex amid COVID-19, but Irish gymnast Rhys McClenaghan posted a video jumping on his bed to prove otherwise. pic.twitter.com/qHaLdCndv0

Bagaimanapun, walaupun Rhys berjaya membuktikan bahawa katil itu mampu menahan lebih dari satu orang. Para pegawai Olimpik menitikberatkan agar semua atlet untuk tidak menggunakan katil tersebut untuk tujuan lain. Buku panduan yang menggariskan langkah-langkah keselamatan menasihatkan para peserta untuk “menghindari bentuk hubungan fizikal yang tidak perlu seperti pelukan, high-five dan bersalaman.”

Selain itu, penjualan alkohol juga dilarang sama sekali di Olimpik Tokyo kali ini. Manakala kondom yang diedarkan secara percuma juga tidak dibenarkan untuk digunakan sepanjang mereka berada di perkampungan Olimpik. Para pegawai menjelaskan bahawa para atlet hanya dibenarkan untuk menggunakan kondom tersebut setelah pulang ke negara asal.

Sekatan-sekatan ini bertujuan untuk mengelak daripada tersebarnya wabak COVID-19 sepanjang sukan Olimpik dijalankan, terutama sekali selepas varian Delta mula menyerang beberapa negara di seluruh Asia. Dan katil anti-maksiat yang sebelum ini heboh diperkata orang sebenarnya hanylah mitos, ia dibuat dari kadbod dengan tujuan untuk kitar semula.

‘Lihat siapa di depan?” – aktivis ‘perlekeh’ Malaysia selepas Israel raih pingat pertama di Olimpik 2020. Klik pautan di bawah untuk membaca.

‘Lihat Siapa Di Depan?’ – Aktivis ‘Perlekeh’ Malaysia Selepas Israel Raih Pingat Pertama Di Olimpik 2020

Harga Cecah RM300,000, Ini Jentera Yang Bakal Digunakan Azizulhasni Untuk Olimpik 2020

Formasi 1,824 Dron Buat Penonton Terpegun Ketika Majlis Pembukaan Olimpik 2020


11 Tahun ‘Ketagih’ Makan Sabun Serbuk, Pendedahan Wanita Ini Buat Netizen Terkejut

Sudah menjadi lumrah buat manusia untuk menjamah makanan atau minuman yang enak dan dilihat mengiurkan. Dalam pada itu, lain ceritanya pada kali ini apabila wanita ini mendedahkan beliau sudah 11 tahun ‘ketagih’ untuk makan sabun serbuk.

Menerusi perkongsian TikTok @zakiraaa.4, beliau mengakui mempunyai tabiat yang pelik apabila mencium bau sabun yang wangi di mana beliau cenderung untuk memakannya.

♬ suara asli – Elvis Trajabitu – Yuyushop1718

Perkongsian yang dibuat jelas menarik perhatian netizen selepas beliau mahu mendapatkan tip daripada orang ramai cara-cara untuk beliau menghentikan tabiat tidak sihat itu.

Bukan itu sahaja, para netizen juga nyata terkejut apabila terdapat manusia yang mempunyai selera yang aneh seperti memakan sabun serbuk. Terdapat netizen yang mempermainkan beliau namun tidak kurang juga netizen yang mencadangkan agar beliau bertemu dengan doktor untuk mendapatkan khidmat nasihat.

Beliau yang menerima permintaan daripada netizen untuk membuat video memakan sabun ini turut tampil dengan sebuah lagi video dalam menceritakan bagaimana ‘ketagihan’ beliau bermula.

Difahamkan tabiat memakan sabun beliau itu bermula sekitar 11 tahun lalu di mana beliau sangat suka dengan haruman bau sabun serbuk yang digunakan untuk membasuh baju.

Gara-gara terlalu suka, beliau pada ketika itu memilih untuk mencuba memakan sabun serbuk atas alasan ingin mengetahui lebih lanjut. Menerusi perkongsian, beliau pada mulanya berasa agak pelik dengan rasa sabun serbuk tersebut, namun lama-kelamaan beliau seolah sangat selesa dengan gemar untuk memakannya.

Please la jangan kecam i , i try untuk berhenti 🙏🏻

Wanita ini menerusi perkongsian turut meminta orang ramai agar tidak mengecam beliau memandangkan beliau juga sedang dalam usaha untuk berhenti daripada tabiat aneh beliau.

Untuk pengetahuan, tabiat memakan perkara aneh ini turut dilabel sebagai pica disorder di mana seseorang manusia ini cenderung untuk memakan bahan bukan makanan seperti kertas, kaca, batu dan sebagainya.

Tular pada minggu lalu apabila penyanyi yang tular dengan lagu Sikok Bagi Duo ditahan pihak narkotik kerana didakwa mempromosikan dadah.

Dakwa ‘Promosikan’ Dadah, Penyanyi Lagu Tular Sikok Bagi Duo Ditahan Pihak Narkotik

Berang Baju Dibida Harga Rendah, Penjual Ini ‘Sekolahkan’ Pembeli Dengan Koyak Baju Secara Live


Apa Yang Anda Perlu Tahu Mengenai Kehilangan Kapal Selam Indonesia Yang Membawa 53 Nyawa

Ketakutan dan kegelisahan sedang menyelubungi Indonesia setelah laporan 53 orang anak kapal yang berada di dalam kapal selam Indonesia hilang di perairan Bali pada awal Rabu lalu. Sejak itu, dunia mula memberi bantuan dan operasi menyelamat sedang berlangsung.

KRI Nanggala-402, kapal selam buatan Jerman berusia puluhan tahun yang hilang itu terputus hubungan pada 4.25 pagi Rabu, kata jurucakap tentera Indonesia Achmad Riad kepada media tempatan. Kementerian Pertahanan Indonesia  dalam laporan menyatakan bahawa kapal selam itu pada mulanya meminta izin untuk menyelam dan sejak itu, tiada khabar dari mereka.

Misi pencarian kini sudah memasuki hari ketiga dan masa adalah faktor yang paling penting buat pasukan yang bertanggungjawab dengan operasi menyelamat. Kini apa yang dirisaukan oleh ketua staf angkatan laut Indonesia Laksamana Yudho Margono adalah bekalan oksigen di dalam kapal selam terbabit hanya mampu bertahan selama 72 jam dan mengikut perkiraan mereka, oksigen akan habis pada pagi Sabtu esok.

Sejak berita ini mula tersebar, Indonesia sudah mengerahkan beberapa aset ketenteraan seperti kapal perang, penyelam, dan anggota pencari dan penyelamat dalam usaha untuk menjejaki kapal selam terbabit. Tetapi sehingga kini kerajaan Indonesia masih belum dapat menjejaki kapal selam yang membawa 53 tentera Indonesia terbabit.

Dalam laporan lain pula menyebut bahawa sebuah helikopter berjaya menjejaki tumpahan minyak di sekitar kawasan perairan Bali pada awal Rabu, namun gagal untuk menjumpai jejak kapal selam terbabit. Ada juga laporan yang menyatakan bahawa KRI Nanggala-402 sudah menyelam melebihi paras selamat iaitu 500 meter ke bawah.

Kini ramai negara yang sudah menghulurkan bantuan. Singapura, Australia, India, Malaysia dan beberapa lagi negara lain sudah mengerahkan aset mereka dalam usaha untuk menjejaki KRI Naggala dan 53 anak kapal.

Rintangan yang perlu mereka hadapi dalam mencari kapal selam terbabit adalah teknologi yang sangat terhad. KRI Naggala adalah kapal selam tua yang tidak mempunyai peralatan yang tepat yang membolehkan para kru menyelamatkan diri jika berada dalam situasi genting.

Frank Owen dari Institut Kapal Selam Australia berkata, “Sekiranya kapal selam berada di dasar laut dan jika mereka berada di kedalaman air yang dalam, maka tidak banyak yang dapat mereka [pasukan menyelamat] lakukan untuk mengeluarkan anak kapal,” katanya kepada ABC News.

“Satu-satunya cara untuk mengeluarkan anak kapal adalah dengan menyelamatkan kapal selam dan itu adalah proses yang sangat panjang,” tambahnya, yang bermaksud pasukan penyelamat harus mengangkatnya keluar dari permukaan air terlebih dahulu.

Ketua Staf Angkatan Laut (KSAL), Yudo Margono pula memberitahu bahawa tiada bukti kukuh bahawa kapal selam itu sudah tenggelam. “Pasukan penyelamat masih melakukan operasi mencari serta menyelamat KRI Nanggala 402 secara intensif dan diharapkan dapat mengesan lokasi kapal selam itu sebelum esok (Sabtu). Sehingga kini, belum ada bukti yang menunjukkan kapal selam itu sudah tenggelam, maka Tentera Nasional Indonesia (TNI) tidak akan membuat kesimpulan mengenai keadaan Nanggala 402,” katanya.

Untuk rekod, TNI sudah menjelajahi semua kawasan perairan utara Bali dalam usaha menjejaki kapal selam terbabit. “Mudah-mudahan, dengan semua sumber yang kita sudah kerah, dapat mempercepatkan untuk mengetahui kedudukan [kapal selam] itu,” kata ketua Pusat Maklumat TNI (Kapuspen), Mejar Jeneral Achmad Riad dalam sidang media di Bali.

Kapal Dayang Topaz karam di Miri, lebih seratus kru terjun ke laut sebelum diselamatkan APMM. Klik pautan di bawah untuk membaca.

Kapal Dayang Topaz Karam Di Miri, Lebih Seratus Kru Terjun Ke Laut Sebelum Diselamatkan APMM

3 Kisah Kapal Yang Ditinggalkan Terbengkalai Buat Selama-Lamanya

Kisah Tukang Kayu Bina Replika Bahtera Nabi Nuh Selama 7 Tahun


Apa Yang Anda Perlu Tahu Mengenai #KempenBenderaPutih?

Gusar dan tertekan adalah penyakit lain yang perlu dihadapi rakyat Malaysia selain daripada COVID-19. Dalam keadaan yang serba tidak menentu, pembunuhan diri adalah jalan terakhir yang dipilih oleh sebahagian orang bagi melepaskan segala beban yang digendong di bahu mereka. Melihat jalan akhir ini  dipilih adalah sukar, tetapi untuk berada di tempat mereka ia lebih menyakitkan.

Di Pulau Pinang sahaja, sekurang-kurangnya 10 orang mengambil jalan untuk membunuh diri dalam tempoh lima bulan pertama tahun ini iaitu sepanjang pelaksanaan beberapa siri Perintah Kawalan Pergerakan (PKP) akibat pandemik COVID-19. Dan dalam tempoh lima bulan – di antara Januari hingga Mei – seramai 53 orang telah dilaporkan mengambil nyawanya sendiri serta 19 daripadanya berjaya diselamatkan.

Dalam menghadapi keadaan yang sukar begini, sokongan moral atau sosial sangat diperlukan dalam keadaan masyarakat dihimpit tekanan hidup akibat pandemik COVID-19.

Prihatin dengan nasib yang menimpa orang disekeliling kita adalah bukti bahawa kita masih manusia. Masih di beri akal dan naluri untuk memahami keluh kesah mereka yang terkesan sepanjang pandemik. Ada yang kehilangan sumber pendapatan, ada yang terpaksa mengikat perut, manakala sebahagian pula terpaksa meminta-minta untuk kelangsungan hidup di masa hadapan.

Mungkin ada sebahagian daripada kita yang malu untuk tampil kehadapan dan mengaku bahawa mereka kini berada dalam satu fasa buntu. Namun, semua itu mampu diselesaikan jika mereka berkongsi rasa dengan insiatif terbaharu rakyat Malaysia dengan mengibarkan bendera putih.

Melalui #KempenBenderaPutih ini, rakyat Malaysia yang berada dalam kesusahan dan malu untuk meminta bantuan dinasihatkan untuk mengibarkan bendera putih bagi memaklumkan kepada umum bahawa mereka memerlukan bantuan dan sokongan hidup.

“Naikkan bendera putih di kediaman anda jika memerlukan bantuan makanan dan keperluan. Jangan ambil tindakan yang merugikan diri dan orang tersayang. Elakkan stress. Tidak perlu merayu dan malu. Hanya kibarkan kain putih semoga ada yang membantu.”

Hi. I saw this on Facebook and Instagram and I thought I'd share it here. If you are struggling, leave a white flag on your porch so people can help you. #kempenbenderaputih pic.twitter.com/4mlZUddY6z

— Diviya D (@ayividinihsrad) June 28, 2021

— #Alchemist (@akram_farid92) June 28, 2021

inisiatif kecil ini mungkin dapat membantu mereka yg betul2 terkesan dengan pelaksanaan PKP oleh #kerajaan ketika ini

jgn berdiam, naikkan shj bendera putih di depan rumah, kita semua akan faham jika semua memainkan peranan 👍🏼#RakyatJagaRakyat pic.twitter.com/uDH5Cs30pe

Sekarang ni rakyat tengah adakan kempen kibar bendera putih bagi isi rumah yang tengah sempit, sesak dan kekurangan keperluan asasi.

So jom cakna. Kalau ada nampak bendera/kain putih berkibar, kita tolong dia apa yang patut.#RakyatJagaRakyat #KempenBenderaPutih pic.twitter.com/fbs6ZFlbRT

Tidak pasti siapakah yang pertama hadir dengan cadangan ini, tetapi ini adalah jalan lain bagi mereka yang malu dan segan untuk meminta bantuan agar tampil kehadapan. Ini juga adalah jalan lain untuk mengelak daripada berlakunya kes pembunuhan diri yang semakin hari, semakin meningkat. Semoga melalui jalan ini, kita mampu untuk bertahan sehingga ke garisan penamat.

Lelaki ini tawar khidmat bantu orang bunuh diri, bakal dikenakan hukuman mati. Klik pautan di bawah untuk membaca.

Lelaki Ini Tawar Khidmat Bantu Orang Bunuh Diri, Bakal Dikenakan Hukuman Mati


Apa Yang Anda Perlu Tahu Mengenai Kontrak Pemain Profesional J.League

Sebagai sebuah liga bola sepak profesional yang terbaik di Asia, J.League telah bertungkus lumus untuk menyediakan struktur kepada operasi liga bola sepak mereka untuk satu jangkamasa panjang.

Mungkin ada beberapa perubahan yang dilakukan kepada struktur itu tetapi tidak menggangu keseluruhan ekosistem liga seluruhnya. Salah satu struktur penting bola sepak Jepun adalah mengenai kontrak pemain profesional.

Tidak ramai yang tahu bagaimana dan apakah kontrak pemain profesional Jepun secara lebih dalam. Vocket FC telah berpeluang untuk mendalami perkara ini sejak beberapa tahun lalu dan akan cuba menerangkan secara ringkas berkenaan perkara ini.

Kontrak Pro A merupakan jenis kontrak paling berprestij dalam saingan liga bola sepak Jepun. Pemain yang mempunyai kontrak pro A tidak mempunyai limit gaji dan kelab bebas untuk membayar berapa sahaja jumlah yang dipersetujui oleh kedua belah pihak.

Setiap pasukan yang beraksi dalam saingan J1 League, dibenarkan untuk memiliki minimum 15 orang pemain yang berstatus kontrak pro A dan maksimum 25 pemain sahaja. Manakala bagi kelab J2 League pula, wajib memiliki sekurang-kurangnya 5 orang pemain berstatus kontrak pro A.

Jika sesebuah kelab itu telah memenuhi kuota pemain mengikut jenis kontrak yang telah ditetapkan, mereka dibenarkan untuk mendaftar pemain-pemain amatur. Kebiasaannya, pemain berstatus amatur ini akan dibayar mengikut penampilan dalam perlawanan. Contoh pemain yang selalu berada dalam golongan ini adalah pemain dari liga universiti, sekolah tinggi dan pemain dari skuad remaja sesebuah pasukan.

Selain itu, bagi pemain yang baru sahaja layak memiliki kontrak pro A, mereka akan dikenakan limit gaji sebanyak JPY6,700,000 (RM239,071) setahun bagi tahun pertama dan bagi tahun kedua serta seterusnya tiada limit gaji dikenakan.

Bagi pasukan yang layak beraksi dalam kejohanan AFC Champions League, J.League membenarkan mereka mendaftarkan 27 pemain berstatus kontrak pro A, bagi mengurangkan beban pasukan untuk ‘rotation’ pemain.

Tiada perbezaan yang ketara untuk kontrak pro A dan pro B kecuali berkaitan dengan jumlah gaji tahunan serta bayaran penampilan.

Untuk pemain berstatus pro B, mereka dikenakan had gaji sehingga JPY4,600,000 (RM164,122) setahun. Namun bagi ‘menampung’ had gaji yang rendah ini mereka diberikan bayaran penampilan bagi setiap perlawanan diturunkan.

Bayaran penampilan ini dikenali sebagai ‘premium appearance fee’ atau bayaran penampilan premium dan kelab hanya dibenarkan membayar maksimum JPY47,620 (RM1,699) kepada pemain bagi setiap penampilan.

Pemain-pemain yang ingin memiliki kontrak pro A atau B perlu memenuhi syarat masa bermain seperti dibawah:

J1.League: 450 minit masa bermain
J2.League: 900 minit masa bermain
J3.League / JFL: 1,350 minit masa bermain

Selain itu, mereka juga akan layak memiliki kontrak berstatus pro A / pro B sekiranya telah memegang status pro C lebih dari 3 tahun.

Kontrak pro C pula adalah untuk pemain-pemain yang masih tidak berjaya memenuhi jumlah masa permainan seperti dibawah.

Kontrak jenis ini adalah lebih tertumpu kepada pemain-pemain amatur untuk memulakan karier bola sepak. Pemain-pemain dalam kontrak pro C dikenakan had gaji sehingga JPY4,600,000 (RM164,122) setahun serta bayaran penampilan seperti kontrak pro B pada nilai maksimum JPY47,620 (RM1,699) seorang setiap perlawanan.

Setiap pemain yang bercita-cita untuk beraksi secara profesional wajib untuk bermula dari status kontrak pro C tanpa gagal.

Kontrak pro C hanbya untuk dalam tempoh 3 tahun pertama sahaja. Selepas lebih dari 3 tahun, seseoranng pemain itu wajib untuk menerima kontrak pro A atau pro B bergantung kepada syarat-syarat yang ditetapkan.

Sekiranya seseorang pemain berstatus pro C berpindah ke kelab lain sebelum tamat tempoh 3 tahun, pemain itu akan kekal berstatus kontrak pro C sehingga cukup 3 tahun sebelum kelab barunya dibenarkan untuk menawarkan kontrak pro A atau pro C.

Nota: Artikel ini adalah sebagai penerangan ringkas mengenai jenis kontrak pemain dalam J.League. Masih ada beberapa perkara lebih dalam berkaitan kontrak ini tetapi ini adalah gambaran bagaimana pemain bola sepak Jepun menerima kontrak sebagai pemain profesional.


Apa Yang Anda Perlu Tahu Mengenai Ramsay Hunt Syndrome, Penyakit Yang Dihidapi Justin Bieber

Justin Bieber nampaknya terpaksa menghentikan sementara siri konsert solo “Justice World Tour 2022” selepas didapati menghidap Ramsay Hunt.

“Saya mempunyai apa yang dipanggil sindrom Ramsay Hunt dan ini disebabkan oleh virus yang menyerang saya sehingga sebahagian muka saya lumpuh,” katanya sambil memohon maaf dalam satu muat naik di Instagram miliknya

Menurut Mayo Clinic, sindrom Ramsay Hunt adalah gejala yang disebabkan oleh herpes zoster yang menjejaskan saraf muka.

Sindrom ini juga mempunyai nama lain, seperti geniculate zoster, herpes zoster oticus, dan herpes geniculate ganglionitis.

Selain ruam, Ramsay Hunt boleh menyebabkan kelumpuhan muka dan kehilangan pendengaran pada telinga yang dijangkiti.

Sindrom Ramsay Hunt disebabkan oleh varicella-zoster, virus yang sama yang menyebabkan cacar air dan kayap.

Menurut Pertubuhan Kebangsaan untuk Penyakit Jarang (NORD), punca utama sindrom ini ialah varicella-zoster, virus yang sama yang menyebabkan cacar air dan kayap.

Varicella-zoster dipercayai menjangkiti saraf muka yang berdekatan dengan telinga. Seseorang yang telah menghidap cacar air dan pulih, mungkin masih mempunyai sisa virus dalam saraf muka.

Menurut laman Mayo Clinic, sindrom Ramsay Hunt mempunyai dua simptom utama.

Pertama, ruam merah yang menyakitkan dengan benjolan berisi cecair di dalam dan di sekeliling telinga.

Kedua, lumpuh di bahagian muka yang dekat dengan telinga yang dijangkiti.

Biasanya, ruam dan lumpuh muka berlaku serentak. Bagaimanapun, salah satu gejala juga boleh muncul terlebih dahulu.

Manakala dalam kes lain, ruam mungkin tidak berlaku. Sebagai tambahan kepada dua gejala utama, mereka yang mengalami Ramsay Hunt juga mungkin mengalami perkara berikut:

Sindrom Ramsay Hunt memberi kesan kepada lelaki dan wanita dalam kuantiti yang sama. Menurut NORD, 5 daripada setiap 100,000 orang di Amerika Syarikat mengalami sindrom ini setiap tahun.

Sesiapa yang pernah menghidap cacar air atau kayap mempunyai potensi untuk mendapat sindrom Ramsay Hunt.

Walau bagaimanapun, setakat ini, majoriti kes telah berlaku pada orang dewasa yang berumur lebih dari 60 tahun. Sindrom ini juga diperhatikan jarang menyerang kanak-kanak.

Diserang sindrom ‘Ramsay Hunt’, World Tour Justin Bieber di Malaysia mungkin dibatalkan? Rujuk pautan di bawah untuk membaca.

Diserang Sindrom ‘Ramsay Hunt’, World Tour Justin Bieber Di Malaysia Mungkin Dibatalkan?

Justin Bieber Bertudung Semasa Konsert Di AS, Dituduh Persendakan Islam

Justin Bieber Akui Derita Akibat Kutu, Bakal Kongsi Pengalaman Dalam Siri Dokumentari Terbaharu


Apa Yang Anda Perlu Tahu Mengenai Skandal Peralihan Pengurusan Menara KL

Isu pemindahan hak milik pengurusan Menara Kuala Lumpur (Menara KL) telah mendapat perhatian umum. Perkara yang mula dibangkitkan di media sosial ini bukan sahaja mendapat perhatian netizen, malah beberapa agensi sudah mula menggerakkan usaha untuk menyiasat perkara tersebut.

Sebelum ini Kementerian Komunikasi dan Digital (KKD) difahamkan memandang serius isu pengambilalihan pengurusan Menara Kuala Lumpur (Menara KL) oleh syarikat Hydroshoppe Sdn Bhd. Menterinya, Fahmi Fadzil, memaklumkan beliau sudah menerima taklimat terperinci berkaitan konsensi pengurusan Menara KL pada 14 Disember yang lalu, lapor Berita Harian.

Selepas Fahmi mengeluarkan kenyataannya, Suruhanjaya Pencegahan Rasuah Malaysia (SPRM) telah membuka kertas siasatan bagi tindakan lanjut selepas mendapati ada kecurigaan dalam pemindahan hak milik pengurusan bangunan tersebut. SPRM juga difahamkan telah memanggil tiga saksi mengetahui lebih dalam isu pemindahan hak milik pengurusan Menara KL.

Menurut Berita Harian, SPRM akan menyiasat bahawa wujud atau tidak penyelewengan dalam penjualan saham anak syarikat Telekom Malaysia (TM), Menara KL Sdn Bhd (MKLSB), kepada Hydroshoppe Sdn Bhd pada Oktober lalu, berhubung pengambilalihan pengurusan Menara KL.

Melalui pendedahan Adrian Lim Chee Ann, difahamkan pada 2021, Telekom Malaysia Berhad telah menyatakan hasrat untuk berundur daripada bahagian hartanah dan pelancongan kerana mahu menumpukan perhatian penuh kepada perniagaan utama mereka, iaitu telekomunikasi.

Menara KL kemudiannya telah diambil alih oleh syarikat Hydroshoppe Sdn Bhd yang didakwa oleh beliau sebagai ‘syarikat yang bermasalahan dan hampir dinyahsenaraikan dari SSM kerana gagal membuat perisytiharan dan pemfailan mengikut jadual.’

Apa yang lebih curiga adalah, 4 syarikat yang disenarai pendek selain daripada Hydroshoppe mempunyai latar perniagaan dalam bidang pembangunan dan pengurusan hartanah yang jauh lebih baik daripada Hydroshoppe.

“Tetapi entah kenapa, keempat-empat syarikat tersebut telah tersingkir. Yang mendapat keistimewaan dan dipilih ialah Hydroshoppe. Hydroshoppe ialah syarikat Ali Baba yang tidak mempunyai apa-apa latar belakang relevan.

“Keupayaan kewangan Hydroshoppe adalah diragui. Ketidakupayaan Hydroshoppe adalah terbukti kerana SSM telah membuat proses striking off terhadap mereka sebanyak dua kali- tahun 2016 dan Jun 2022,” katanya di dalam catatan Facebook beliau.

Sebelum ini juga, Menara KL telah mencatat untung yang sangat baik. Contohnya, sebelum COVID-19, Menara KL telah mencatat keuntungan bersih sebanyak RM20 juta dan pada 2018 pula, Menara KL mencatat untung sebanyak RM25 juta. Keuntungan ini bukan sahaja memberi kesan positif kepada Menara KL, tetapi membawa keuntungan kepada Telekom Malaysia Berhad juga.

Bagaimanapun, selepas pembubaran Parlimen, saham-saham yang dimiliki Telekom Malaysia dalam Menara KL Sdn Bhd telah dipindahkan secara senyap kepada Hydroshoppe.

“Yang peliknya, pada 31 Oktober 2022, iaitu tarikh selepas Parlimen dibubar, 10 juta saham yang dimiliki oleh Telekom Malaysia Berhad dalam Menara KL Sdn Bhd telah dipindahkan secara senyap-senyap kepada Hydroshoppe Sdn Bhd,” dakwa Adrian.

Apa yang menimbulkan persoalan adalah bagaimana syarikat yang bermasalah dan tidak mempunyai latar belakang pengurusan perniagaan yang baik telah mendapat hak untuk mengurus Menara KL. Selain itu, mengapa keuntungan bersih Menara KL yang berpuluh-puluh juta ringgit setahun itu dipindahkan kepada sebuah syarikat yang bermasalah.

“Secara ringkasnya, berpuluh-puluh juta ringgit keuntungan bersih yang pada asalnya sedang dinikmati oleh Telekom Malaysia Berhad (negara dan rakyat) telah diserah kepada beberapa orang insan terpilih (Hydroshoppe Sdn Bhd).

— GangUtara (@Gang_Utara) December 29, 2022

“Berpuluh-puluh juta ringgit ini pada asalnya sedang dinikmati oleh rakyat Malaysia melalui pemilikan saham Telekom Malaysia Berhad, pembinaan menara telco, perkembangan jaringan komunikasi di kawasan-kawasan desa dan sebagainya.

“Tetapi tiba-tiba dihentikan dan disalurkan kepada beberapa orang insan terpilih dalam Hydroshoppe Sdn Bhd.

“Maka rakyat marhaen tidak akan merasai limpahan nikmat berpuluh-puluh juta ringgit tersebut di masa akan datang.

“Sebaliknya beberapa insan terpilih dalam Hydroshoppe Sdn Bhd sahaja yang akan menikmati berpuluh-puluh juta ringgit tersebut,” katanya.


Apa Yang Anda Perlu Tahu Mengenai SuperPark Malaysia Yang Kembali Dibuka Mulai 3 Julai Ini

Setiap kali tibanya hujung minggu, mesti akan termenung sebab bosan di rumah dan tidak tahu ingin pergi ke mana atau buat apa. Sebelum ini, kami pernah terjah SuperPark Malaysia yang terletak pusat membeli-belah Avenue K, Ampang.

Difahamkan, SuperPark Malaysia akan mula dibuka semula pada 3 Julai 2020 ini selepas beberapa bulan ditutup berikutan pelaksanaan Perintah Kawalan Pergerakan.

Bagi anda yang ingin mengunjungi SuperPark Malaysia ini, tidak perlu risau kerana beberapa langkah dan prosedur akan dilakukan. Anda akan menjalani pemeriksaan suhu wajib pada waktu kedatangan, penjarakan sosial dalam barisan dan aktiviti serta kapasiti rendah dalam satu sesi.

Malah, sanitizer juga akan disediakan di setiap stesen dan akan dibersihkan untuk membasmi kuman. Para pengunjung dan pekerja juga akan memakai face mask sepanjang berada di SuperPark.

Sebelum terlupa, terdapat 4 sesi sehari dan anda dinasihatkan beli secara atas talian untuk mudahkan anda. Sesi tersebut ialah sesi A pada jam 11 pagi hingga 1 petang, sesi B pada jam 1.15 petang hingga 3.15 petang, sesi C pada jam 3.30 petang hingga 5.30 petang dan sesi D pada 5.45 petang hingga 7.30 petang.

Untuk pengetahuan anda, 15 minit akan diambil untuk sanitize setiap tempat selepas sesi tamat. Dapatlah anda berhibur tanpa perlu rasa risua. Bolehlah terjah SuperPark hujung minggu ini.

Anda yang berada di ibu kota dan tidak tahu ingin ke mana hujung minggu juga boleh ke KL Bird Park. Dengar cerita ada promosi menarik! Klik pautan di bawah untuk ketahui lebih lanjut.

KL Bird Park Tawar Promosi Tiket Masuk Serendah RM6 Sehingga 31 Julai 2020

KL Hop-On Hop-Off Kembali Tawarkan Tiket Secara Percuma Sehingga 30 Jun 2020

Cuma 24km Dari Kuala Lumpur, Resort Taman Rimba Komanwel Rawang Tawar Pengalaman Unik Buat Pengunjung


Apa Yang Anda Perlu Tahu Mengenai Unit 8200, Agensi Risikan Siber Israel

Unit 8200 melalui sejarah yang panjang, kewujudannya baru disedari beberapa dekad yang lalu. Unit 8200 adalah antara pasukan yang membawa kepada tertubuhnya Israel pada 1948. Dikenali sebagai nama 515 pada masa itu, ia dibina dengan tujuan untuk mengodam talian telefon kaum Arab. Pada 1956, tahun perang kedua antara Israel dan negara jiran, ia sekali lagi ditukarkan nama menjadi 848.

Perang Yom Kippur membabitkan serangan dari Mesir dan Syria pada tahun 1973 menyaksikan kegagalan yang paling besar dalam sejarah teknologi risikan Israel. Salah seorang perisik Unit 848 telah ditawan oleh Syria dan telah membocorkan maklumat penting agensi risikan Israel.

Tragedi terbabit telah membawa kepada perubahan secara penuh Unit 848 dan digantikan dengan nama Unit 8200. Disebabkan sejarah lampau yang mengajar Israel betapa pentingnya melindungi maklumat yang diperoleh, Unit 8200 berfungsi secara senyap sehingga jabatan lain tidak tahu apa yang dilakukan oleh mereka.

Selain daripada itu, Israel juga tidak mahu bergantung harap pada teknologi Amerika Syarikat. Jadi pembinaan Unit 8200 dititik beratkan sehingga unit ini berdiri setaraf dengan Mossad, di mana jumlah kakitangan bertambah dan misi yang berkembang dalam dunia yang didorong oleh Internet. Pada 2016, Forbes melaporkan bahawa 90% teknologi risikan Israel datang daripada Unit 8200.

Netanyahu sering mengatakan bahawa Israel terletak berhampiran dengan jiran-jiran yang ekstrem. Jadi ia memerlukan satu pasukan yang tidak hanya tertumpu kepada perang konvensional – darat, laut dan udara – tetapi juga medan siber.

Selain itu, ancaman daripada Iran dan beberapa negara lain yang mempunyai kemampuan siber yang hebat juga telah menakutkan Israel. Beberapa tahun yang lalu, “hacktivists” pro-Palestin yang dikelompokkan di bawah panji #OpIsrael telah menyasarkan laman web kerajaan Israel dan sistem komputer institusi awam. Contohnya serangan pada tahun 2013 jatuh pada Hari Peringatan Holocaust, dan dalam serangan itu, beberapa penggodam telah mengancam untuk menyerang “Holocaust elektronik”.

Tambahan daripada itu, menurut penganalisis perisikan, tugas Unit 8200 sama dengan National Security Agency (NSA) atau Ibu Pejabat Komunikasi Kerajaan Britain, ia merangkumi segala cara untuk menganalisis maklumat di domain awam hingga penggunaan operator manusia dan risikan isyarat khas. Wilayah geografinya pula disasarkan di luar Israel, termasuk Palestin.

Seiring bergeraknya masa, fokus Unit 8200 kini adalah perlombongan data dan kemampuan untuk mengkaji maklumat yang banyak bagi mendapatkan beberapa idea mengenai ancaman yang bakal datang. Dalam temubual Financial Times dengan salah seorang profesor di Tel Aviv Universiti, dia berkata bahawa Unit 8200 akan cuba mendapatkan maklumat yang raw dan fresh bagi memahami segala macam bentuk ancaman dan risikan yang diperoleh.

Dan pada 2010, Media perancis pernah melaporkan bahawa Unit 8200 mempunyai kemampuan untuk memantau panggilan telefon, e-emal dan komunikasi di seluruh Timur Tengah, Eropah, Asia dan Afrika serta kemampuan mengesan kapal perang. Ia juga dilaporkan telah melakukan aktiviti risikan secara senyap di beberapa negara luar termasuk wilayah Palestin.

Pada peringkat permulaan, para remaja akan didedahkan dengan Magshimim, program tiga tahun yang mensasarkan pelajar lepasan sekolah dari umur 16 tahun sehingga ke 18 tahun. Program ini bertujuan untuk mencari potensi dalam diri para remaja di Israel dengan kemahiran coding dan penggodaman komputer. Magshimim juga dibina untuk membantu remaja yang datang dari keluarga miskin di selatan dan utara Israel.

Program Magshimim dibiayai penuh oleh kerajaan Israel dan Rashi Foundation. Untuk masuk ke dalam program ini, para remaja – perempuan dan lelaki – akan di soal selidik, diikuti dengan ujian serta kemahiran berfikir di luar kotak. Financial Times melaporkan dari 1,400 anak yang berdaftar di bawah program ini pada tahun 2014, hanya 500 sahaja yang terpilih.

Selain itu, ia juga berfungsi sebagai pusat untuk Israel Defence Forces (IDF) merekrut bakat baru yang berpotensi untuk diserapkan ke dalam Unit 8200. Tetapi Magshimim bukanlah tiket untuk masuk secara automatik ke Unit 8200, namun kebanyakan daripada mereka yang dipilih untuk menyertai Magshimim mempunyai peluang yang besar untuk diserap masuk ke dalam Unit 8200. Difahamkan, di akhir pembelajaran program Magshimim, para remaja akan menerima jemputan untuk ditemuduga sebelum menyertai IDF.

Temuduga itu pula bukan dilakukan oleh pegawai tinggi tetapi oleh ahli Unit 8200 yang berumur awal 20-an, di mana mereka akan mencari remaja yang mampu untuk mengambil alih pekerjaan mereka.

Apa yang diperlukan untuk masuk ke dalam Unit 8200? Kemahiran matematik, komputer dan bahasa asing adalah kelebihan besar, tetapi apa yang lebih penting adalah kemahiran berfikir secara pantas, mampu menyesuaikan diri serta mampu untuk mengatasi setiap masalah yang dilihat orang sebagai sesuatu yang mustahil.

Hasilnya ialah kebanyakan alumni Unit 8200 telah mengembangkan kemahiran dan pengalaman mereka membina beberapa syarikat terkemuka di dunia. Antaranya adalah CheckPoint, Imperva, Nice, Gilat, Waze, Trusteer, dan Wix yang semuanya mempunyai akar dan pengalaman yang lama bersama IDF.

Bagi alumi Unit 8200, fokus mereka kini bukan sahaja untuk mengabadikan kenangan semasa berkhidmat bersama IDF tetapi untuk memanfaatkan kemampuan mereka bagi mengembangkan perniagaan dan kemahiran mereka untuk membina Israel yang lebih kuat.

Bagaimanapun, kejayaan menggodam 120 laman web Israel oleh penggodam di Malaysia seperti yang dilaporkan oleh The Vocket masih boleh diraikan, tetapi Unit 8200 sudah pasti tidak akan berdiam diri dan Malaysia perlu bersedia dengan segala kemungkinan.

Lancar #OpsBedil, ‘hacker’ dari Malaysia muncul wira selepas berjaya godam pengakalan data Israel. Klik pautan di bawah untuk membaca.

Lancar #OpsBedil, ‘Hacker’ Dari Malaysia Muncul Wira Selepas Berjaya Godam Pengkalan Data Israel

Kumpulan Rage Against The Machine Dikecam Peminat Kerana Sokong Palestin

Hujan Peluru Dari Gaza Belum Berhenti, Israel Mula Dilanda Perang Saudara Pula


Apa Yang Anda Perlu Tahu Tentang BIRCHPARK, Perumahan Lengkap Dan Penuh Inovatif Di Eco Forest

Sememangnya menjadi idaman buat semua untuk membeli hartanah yang berbaloi dan selesa untuk didiami seisi keluarga. Namun, jarang ada perumahan yang menawarkan elemen keselesaan, rekaan, nature dan seni semuanya di satu tempat.

Eco Forest adalah perumahan yang mengambil berat semua aspek di atas. Ramai pembeli rumah di Eco Forest sebelum ini terpesona dengan perancangan perumahan ini yang unik dan lengkap dengan pelbagai kemudahan.

Sebuah taman berkeluasan 25 ekar untuk aktiviti riadah akan berada di tengah-tengah perbandaran Eco Forest yang menghubungkan Ebonylane, Hazelton, Birchpark dan Lindenway. Perumahan Eco Forest amat sesuai untuk anda yang cintakan alam sekitar dan pemandangan hijau lagi indah.

Buat pembeli rumah, kedudukan Eco Forest dilihat strategik kerana kedudukan sekolah, kolej, stesen minyak, klinik, kedai makanan, dan tempat aktiviti luaran adalah sangat berhampiran. Tiada masalah sekiranya mahu mencari apa-apa di kala memerlukan.

Setiap perumahan juga mempunyai keluasan serta deco luar yang unique. Bila anda berpindah nanti, anda mempunyai kebebasan untuk hias rumah dalaman anda. Jika anda mahu rumah anda dengan gaya minimalis pun boleh, dengan gaya English Home pun sesuai. Bukan itu sahaja, Eco Forest mempunyai pelbagai konsep inovasi rumah untuk keperluan anda.

Semua kawasan kediaman di Eco Forest ini dilengkapi dengan kemudahan keselamatan yang sempurna. Bukan setakat ada pintu masuk keselamatan yang besar, malah pengurusan keselamatan juga 24/7. Anda akan dijaga dengan baik bila tinggal di sini. Paling menarik, siap ada akses RFID, CCTV 360°darjah dan sudah tentu tidak kurangnya rondaan Polis Bantuan EcoWorld.

Perumahan di Eco Forest sentiasa mendapat permintaan tinggi di mana rumah di fasa Ebonylane pun sold out! Tetapi ini peluang terakhir anda sekiranya mahu mendapatkan kediaman di Eco Forest menerusi fasa BIRCHPARK.

Terdapat 4 jenis rumah yang ditawarkan di BIRCHPARK untuk memenuhi keperluan keluarga masing-masing iaitu Artisan Homes, Garden Homes, Co-Home dan Alfresco Homes.

Apa keistimewaan bagi setiap jenis rumah yang ada di BIRCHPARK? Jom kita tinjau satu persatu.

Sesuai buat mereka yang mahukan privasi keluarga sendiri ataupun pembeli rumah pertama.

Co-Home adalah rumah inovasi daripada EcoWorld berkonsep rumah teres 2 tingkat untuk 2 pemilik berbeza yang mempunyai keluasan yang sama, satu di tingkat bawah dan satu lagi di tingkat di atas.

Buat yang sudah berkeluarga tetapi pada masa yang sama hendak jaga ibu dan ayah, unit Co-Home memang pilihan tepat untuk anda. Privasi antara keluarga dan ibu ayah pasti terjaga.

Selain dilengkapi dengan 3 bilik dan 2 bilik air, setiap unit di Co-Home didatangkan dengan 2 tempat letak kereta di hadapan rumah.

Sesuai buat mereka yang suka mendekorasi rumah yang luas.

Sesetengah orang suka renovate untuk meluaskan lagi ruang rumah. Tetapi setiap unit di Artisan Homes ini sudah fully extended. Tidak perlu lagi susah payah hendak buat renovation. Jimat!

Betapa luasnya rumah teres dua tingkat ini sehinggakan anda boleh gunakan setiap inci rumah sepenuhnya. Bayangkan anda pasang TV dan set sofa bentuk L sekalipun, masih banyak ruang yang anda boleh guna. Deco sampai puas hati.

Setiap unit mempunyai 4 bilik dan 3 bilik air. Semua bilik tidur dilengkapi dengan tingkap besar untuk pemandangan yang lebih baik dan udara segar.

Sesuai buat mereka yang mengimpikan sebuah rumah lengkap dengan private garden.

Dengan gabungan konsep rumah teres dan semi-D, setiap unit di Garden Homes didatangkan dengan private garden. Anda yang suka tanam pokok pasti suka ruang ini.

Selain itu, setiap unit dilengkapi konsep anjung kereta tanpa pintu pagar. Boleh letak 4 sehingga 6 buah kereta di depan rumah!

Ruang tamu dalam setiap unit di Garden Homes mempunyai susun atur yang terbuka dan cukup luas. Anda boleh buat gathering dengan keluarga dan rakan sepuasnya. Kalau waktu raya, pasti seronok sambut tetamu dengan keadaan ruang yang luas ini.

Guest room yang disediakan di tingkat bawah sesuai untuk golongan berusia, cukup besar dan selesa untuk mereka. Paling best, master bedroom di tingkat atas memang luas; sehinggakan anda boleh pasang rak baju besar untuk muatkan semua baju anda.

Sesuai buat mereka yang suka beraktiviti di halaman belakang rumah.

Dilengkapi dengan halaman belakang rumah seluas 10 kaki* – 20 kaki*, cukup untuk buat aktiviti ringkas di sini. Kalau hendak set up kawasan gym pun boleh. Seronok!

Setiap unit di Alfresco Homes turut dilengkapi konsep anjung kereta terbuka. Tidak perlu risau kalau keluarga besar sekalipun, anda boleh letak 4 buah kereta di depan rumah.

Impian anda untuk memiliki rumah idaman yang dikelilingi pohon menghijau bakal direalisasikan di Eco Forest. Rumah yang mana yang bertakhta di hati?

Sekiranya anda mempunyai sebarang pertanyaan berkenaan hartanah ini, boleh hubungi pihak Eco Forest https://wa.link/e341x2. Untuk meninjau dengan lebih lanjut perumahan di Eco Forest, boleh layari laman rasmi Eco Forest https://bit.ly/ecoworld_ef_vk. Jangan tunggu lama-lama. Takut rumah yang anda berkenan dipinang orang.
*Tertakluk kepada terma & syarat

Berikut adalah beberapa artikel lain yang anda boleh baca di The Vocket. Klik pada pautan di bawah.

Awal Pagi Perlu Bantu Ibu Berniaga Pasar, Pak Cik Shell Jelaskan Sebab Pekerjanya Tertidur Semasa Bertugas

Segera ‘Cover’ Kepala Pesaing Selepas Tudungnya Tertanggal, Pesilat Malaysia Dipuji Ramai


Apa Yang Anda Perlu Tahu Tentang Sukan ‘Chinlone’

Skuad Sukan SEA semalam memperoleh emas pertama melalui sukan Chinlone linking. Kita yang membesar dengan sukan takraw pasti tahu sukan takraw memerlukan 3 pemain dan jaring. Tekong akan menjadi nadi pasukan dengan servis-servis padu yang bakal dilancarkan.

Tetapi ianya disiplin yang berbeza untuk sukan Chinlone ini. Ianya lebih seperti sepak raga bulatan yang memerlukan setiap pemain menimbang bola takraw. Takraw chinlone memerlukan 6 pemain dalam posisi bulatan menimbang bola takraw mengikut rutin yang diperlukan dan pass bola ke rakan sebelah untuk membuat rutin yang sama.

Apabila semua pemain melengkapkan rutin, barulah markah dikira sebagai satu. Pasukan yang berjaya membuat rutin penuh (setiap rutin penuh dapat satu mata) dalam masa 10 minit menang. Skuad negara merangkul emas pertama di Sukan SEA 2017 melalui acara final chinlone linking.

Ianya sukan yang memerlukan teknik timbangan bola yang tinggi serta komunikasi antara ahli pasukan yang baik. Setiap rutin yang tidak berjaya perlu dibuat semula dan itu akan memakan masa untuk mengutip mata.

Jadi harap penjelasan ini dapat buka mata tentang apa itu takraw Chinlone. Sukan ini juga pertama kalinya dipertandingkan ketika di sukan SEA 2013 di Myanmar. Chinlone adalah sukan sepak takraw tradisi dari Myanmmar yang menggabungkan sukan dan tarian.

Itulah serba sedikit penerangan sukan Chinlone ini. Ada yang mungkin baru aware tentang sukan dan rasanya anda tidak keseorangan. Teruskan sokongan anda untuk Team Malaysia di sukan SEA 2017. Malaysia Boleh!

Sepak Takraw – Men's Chinlone Event 3 (Linking) – Finals: #MAS🇲🇾 391-271 #PHI🇵🇭 #KL2017 #RisingTogether pic.twitter.com/XbmHgk0EKo

— Kuala Lumpur 2017 (@KL2017) August 16, 2017

Out first medal! Thank you team takraw chinlone #KitaJuara #SamaSamaKitaJuara pic.twitter.com/tfDe1DmWto

— TV9 Malaysia (@tv9malaysia) August 16, 2017


Apa Yang Anda Perlu Tahu Tentang Telefon Pintar Terbaru Daripada OnePlus

OnePlus semakin mendapat di hati peminat telefon pintar ketika ini. Bermula dari OnePlus One, OnePlus 2 dan diikuti dengan OnePlus X. Boleh dikatakan semuanya mendapat sambutan yang baik meskipun syarikat ini masih baru bertapak di dalam industri telefon pintar.

Berikutan kejayaan OnePlus One yang berjaya menyediakan sebuah telefon pintar dengan harga mampu milik serta spesifikasi yang masih releven sehingga kini, peminat OnePlus seolah-olah tidak sabar untuk menantikan telefon pintar keluaran terbaru dari syarikat ini.

Baru-baru ini OnePlus juga menyediakan survey dimana orang ramai dapat memberikan pendapat mereka tentang telefon pintar idaman mereka untuk direalisasikan pada OnePlus 3.

Berdasarkan kaji selidik yang dijalan OnePlus, majoriti pengguna impikan skrin AMOLED, pengimbas cap jari di bahagian hadapan serta fungsi kalis air.

Gambar tertiris daripada Antutu ini menunjukkan OnePlus 3 bakal memberi saingan hebat buat kepada Samsung Galaxy S7, HTC 10,Sony Xperia X Performance dan Xiaomi Mi 5.

Pada pendapat kami, spesifikasi ini sudah cukup untuk memberi keyakinan buat pengguna OnePlus sedia ada untuk beralih ke telefon pintar terbaru ini. Kualiti kamera yang dan rekabentuk yang menarik haruslah diutamakan.

Kemungkinan resolusi 1920×1080 akan menjadi bualan hangat memandangkan majoriti telefon pintar sekarang ini menggunakan resolusi yang lebih besar bagi menyediakan skrin yang tampak lebih jelas.

Jika harga yang ditawarkan OnePlus pada kali ini releven, tidak mustahil OnePlus 3 bakal menjadi flagship killer sekali lagi. Kami juga menantikan rekabentuk rasmi daripada OnePlus 3. Kemungkinan speaker akan berada di bahagian hadapan berdasarkan beberapa sumber.

Setakat ini masih belum ada pengumuman rasmi tentang tarikh keluar OnePlus 3 dan dijangka akan keluar sekitar bulan Ogos ini.


11 Tahun Menetap Di Malaysia, Wanita Ini Kongsi ‘Keunikan’ Yang Tidak Terdapat Di Romania

Baru-baru ini, sebuah video temubual yang dikongsikan kembali pengguna TikTok telah tular di media sosial di mana memaparkan seorang wanita bernama Kati dari Romania yang kini menetap di Malaysia.

Menerusi video terbabit, Kati memberitahu bahawa dia datang ke Malaysia pada tahun 2012 tanpa rancangan jangka panjang dan selepas 11 tahun, dia masih berada di sini.

♬ original sound – tunmikael – tunmikael

Malah, dia juga mengatakan bahawa sebagai warga asing, dia tidak mengalami kesukaran untuk berinteraksi dengan masyarakat tempatan dan topik yang mendekatkan dirinya dengan masyarakat tempatan adalah makanan.

Tambahnya, dia juga mempunyai banyak rakan-rakan berbilang kaum di Malaysia dan pada awal kedatangan ke Malaysia, dia menghadapi kesukaran memahami bahasa Inggeris tempatan.

Kini, dia sangat selesa dan gembira tinggal di Malaysia bersama keluarganya serta mengatakan anak-anaknya bertuah kerana dilahirkan di Malaysia kerana dapat merasai pengalaman berharga di sini lebih awal.

Video temubual tersebut telah meraih perhatian orang ramai dan rata-rata netizen memuji wanita terbabit kerana dia menghormati budaya serta memerhati gaya hidup rakyat Malaysia dengan baik.

Bukan itu sahaja, para netizen turut bersetuju dengan wanita terbabit bahawa mereka yang bekerja memberikan perkhidmatan kepada pelanggan boleh mempertingkatkan lagi skil mereka untuk memberikan yang terbaik kepada pelanggan.

Bagi anda yang mahu tonton video temubual penuh boleh lihat di bawah ini:


Apa Yang Anda Perlu Tahu Tentang TN50 Selain Isu Tampar

Hari ini di laman sosial tengah trending isu David Teo kena tampar dengan Mat Over atau nama betulnya Sulaiman Yassin. Seperti biasa, inilah waktunya pahlawan papan kekunci hadir menunjukan bakat dalam melontarkan kecaman. Saya tak mahu bincang berkenaan hal ini, bosan! Tapi ada baiknya, apa yang anda lihat inilah Malaysia hari ini.

Dari sudut lain, saya lihat ramai orang lebih tertarik dengan isu tampar ini berbanding ambil tahu apa itu TN50. Oleh itu mari kita ketahui serba sedikit tentang TN50 secara ringkas.

TN50 atau Transformasi Nasional 2050 adalah satu usaha untuk membentuk masa depan Malaysia bagi tempoh 2020 hingga 2050. Dari sebuah negara maju menjadi antara negara teratas di tangga dunia dalam ekonomi, kesejahteraan rakyat dan inovasi.

Masih ingat lagi dengan Wawasan 2020 dulu? TN50 ini adalah rancangan untuk masa hadapan selepas 2020.

TN50 diilhamkan sendiri oleh Perdana Menteri Malaysia, Datuk Seri Najib Razak ketika pembentangan bajet 2017 tahun lepas. TN50 akan menjadi platform dalam usaha membentuk Malaysia kearah negara yang lebih baik pada masa akan datang.

Visi ini melibatkan golongan anak muda dalam waktu yang sama dipacu Kementerian Belia dan Sukan bagi melihat Malaysia berkembang pesat sebagai negara maju mengikut acuan pemikiran jitu anak muda Malaysia serta mewujudkan ‘Bangsa Malaysia’ sebagai identiti bangsa negara. Jadi lepas ni kalau orang tanya, “kau bangsa apa?” jawapannya, Bangsa Malaysia.

TN50 akan menjadi medan ‘terbuka’ untuk kerajaan mendengar pendapat anak muda bagaimana Malaysia akan dibangunkan kira-kira 30 tahun lagi. TN50 adalah visi baharu dalam melakar Malaysia mengikut kaca mata orang muda.

Senang kata, TN50 adalah platform untuk anda menyumbang pendapat atau idea bagi membentuk Malaysia mengikut acuan kita sendiri tanpa sebarang pengaruh luar dan jauh daripada sebarang unsur asing.

Jadi tidak kira apa bangsa, agama dan taraf sosial kita sekali pun sama ada golongan profesional, pensyarah, pegawai kerajaan, mahasiswa, buruh, nelayan mahupun petani boleh bersama-sama menyumbangkan idea melalui TN50 dalam usaha membentuk Malaysia sebuah negara yang lebih baik pada masa hadapan.

TN50 adalah tempat untuk anda suarakan pendapat atau idea apa yang anda mahu Malaysia jadi pada masa akan datang. Tapi kalau kena tampar yang tu saya tak tahu. Kah! Opsss.

Yang isu tampar baharu-bahru ini saya tak tahu, tapi mereka semua ni pengiat seni. Dah biasa belakon, dan satu lagi nama pun Mat Over, mestilah. Ok, gurau saja.

Ketahu lebih lanjut tentang TN50 di sini.


Apa Yang Anda Tahu Dan Faham Tentang Duit Akan Berubah 100% Selepas Melihat Ini. Ini Serius

Semua orang menginginkan kehidupan yang selesa dan pendapatan yang stabil.

Ada yang berjaya menjadi jutawan namun ada yang kekal dalam kemiskinan.

Kekayaan sebenar dikatakan pada logam berharga seperti emas, lebih banyak emas maka lebih terjamin kekayaan.

Ada pula mengatakan kekayaan diukur dengan banyaknya wang tunai yang disimpan.

Manakala ada yang mengatakan, biarlah tak punya emas menggunung atau wang bertimbun, asalkan tiada hutang.

Mahukah anda tahu sebuah cerita mengenai ‘penipuan’ wang kertas ?

Ini mungkin membuka mata anda terhadap ekonomi yang kita rasai hari ini.
(Video ini mempunyai terjemahan Bahasa Melayu)

Sumber video asal di Hidden Secrets of Money


Apa Yang Bakal Terjadi Pada Restoran ‘Fizomawar’ Selepas Ini?

Baru-baru ini kita dikejutkan dengan berita penceraian Fizo Omar dan Mawar Karim. Pasangan tersebut sebelum ini merupakan pasangan selebriti yang dijadikan ikon kepada ramai pihak kerana rancak menjalankan perniagaan bersama sejak awal perkahwinan mereka.

Sebut tentang perniagaan yang mereka jalankan bersama iaitu Fizomawar Kitchen, pasti ramai tertanya-tanya akan hala tuju perniagaan tersebut. Justeru itu,  Mawar telah menjawab persoalan tersebut dalam satu rancangan bual bicara Mingguan Wanita.

Menurut Mawar, tiada sebarang kata putus perihal untuk menukar nama restoran tersebut. Malah, mereka masih berkawan atas dasar rakan kongsi kepada perniagaan itu.

Tambahnya lagi, jika nama restoran tersebut ingin diubah, mungkin akan diubah menjadi Fizomaryam kerana pangkal huruf ‘M’ itu masih ada dan akan dikekalkan.

Untuk pengetahuan anda, restoran tersebut kini memiliki 2 cawangan iaitu di Bangi dan Kota Bharu, Kelantan. Kita doakan agar urusan Fizo dan Mawar dapat berjalan dengan lancar. Walaupun sudah tidak menjadi suami isteri, tetapi masih lagi dapat mengekalkan hubungan baik sebagai rakan kongsi.


Apa Yang Bella Beli Sampai RM100 Di Bazar Ramadan Jalan Reko?

Tak sah bulan Ramadan ini kalau tak pergi bazar kan? Dah sampai, mesti rambang mata nak beli itu ini. Jadi, kali ini Bella kembali dalam challenge membeli juadah di Bazar Ramadan Jalan Reko, Kajang.

Tapi kalau sebelum ni cuma RM10 Challenge, kali ini Bella ada budget RM100 untuk dihabiskan. Fuh! Memang banyak kan? Tapi, boleh ke Bella habiskan RM 100 ini?

Bukan membazir tapi ada sebab mengapa Bella belanja RM100 di bazar kali ini. Mari sama-sama saksikan Bella dalam habiskan challenge ini. Let’s go!


Apa Yang ‘Best’ Sangat Dengan Cabaran Red Bull Hingga Menjadi Ikutan Netizen

Sekiranya anda kerap mengikuti perkembangan terkini media sosial khususnya Instagram, kami yakin anda pasti cukup tahu dengan cabaran yang sedang viral dan menjadi ikutan ketika ini iaitu cabaran Red Bull.

Berdasarkan tinjauan kami, cabaran ini bermula dengan seruan Shukri Yahya dan dirancakkan lagi melalui parody kumpulan K-Pop popular BTS ‘Mic Drop’ daripada Sterk Production yang seterusnya menjadi ikutan ramai termasuk para instafamous. Buat anda yang belum tonton, parodi yang awesome ini, anda boleh klik video dibawah.

Menerusi cabaran Red Bull ini, para pemenang berpeluang mendapat hadiah bernilai sehingga RM600,000. Banyak betul! Tidak hairanlah cabaran yang dinamakan sebagai Penuhi Impian Red Bull ini menjadi ikutan ramai.

Mengulas mengenai minuman Red Bull, minuman yang kaya dengan taurina dan Vitamin B ini sememangnya menjadi pilihan buat mereka yang mahu sentiasa tampil cergas dan bertenaga.

Nak tahu apa yang lagi best? Cabaran Penuhi Impian Red Bull ini juga sangat mudah untuk disertai. Sudahlah mudah disertai, ganjaran yang ditawarkan juga sangat lumayan. Nak tahu cara-cara untuk sertai?

Sebelum itu, jom kita tonton dulu koleksi video Penuhi Impian Red Bull daripada para peserta sebelum melihat syarat-syarat yang dinyatakan di deskripsi Instagram yang dinyatakan dibawah.

Hello everyone! So today im going to share my favourite drinks which is Red Bull. In tiring day i will take the Red Bull to maintain my energies all day because it contains superior ingredients which is Taurine, Vitamins B3, B5,B6 and B12. Besides i also can join the contest of Red Bull. I just win Cash Prize of RM 200 !!!! So what are you waiting for? Lets join the contest of Red Bull Penuhi Impian and can stand to win a Toyata Hilux and Cash Prizes! Here the step to join the contest : 1. Buy any Red Bull cans (Gold/ Less Sugar) at any participating outlets that carry the updated contest packaging. 2. Check under pull tab to see what you win 3. Then just Whatsapp to the number 011-56888331 and you will be guided to submit the entry. For example : RM200#Full Name# Ic Number 4. Answer simple question and fill in contact details to receive your redemption code 5. Send in redemption code and pull tab via post #penuhiimpianredbull #penuhiimpian #tambahtenaga @redbullmalaysia

A post shared by  noryn yusrin (@nxrynn) on Oct 7, 2018 at 10:37pm PDT

Wahhh.. TB Menang rm100.. Bestnyaaa.. Haa.. Korang pun boleh jugak menang.. jom ramai-ramai sertai "Peraduan Redbull Penuhi Impian" sebab korang berpeluang untuk menang Toyota Hilux dan hadiah wang tunai serta hadiah lain sehingga RM 600,000. . . Jom kakak,adik,makcik pakcik dan kawan2.. kita Minum redbull…sebab ia mengandungi Taurine serta vitamin yang lain seperti B3,B5,B6 dan B12 . . Haa.. Disamping tu boleh Menang hadiah.. Nak menang peraduan ni mudah aje. 1) Beli mana2 tin minuman jenama redbull samada Gold atau pun Less sugar di mana2 cawangan kedai yg ambik packging terbaru yang ada peraduan redbull 2)Selepas tu periksa bawah penutup tin minuman korang…tengok korang menang hadiah apa. 3)Wasapp no (011-56888331) dan korang akan diberi arahan untuk menghantar penyertaan. CONTOH format RM50 #namapenuh #nokadpengenalan 4)Jawab 1 soalan mudah dan beri detail penuh untuk menerima kod tebusan. 5)Hantar kod tebusan tersebut bersama2 penutup melalui pos. Alamat korang boleh dapat selepas korang dah settle wasap tu ye.. Senang jer kan? Good Luck!!😊😊 #PenuhiImpianRedBull #PenuhiImpian #TambahTenaga @RedBullMalaysia

A post shared by  TENGKUBUTANG (ღ˘⌣˘ღ) (@tengkubutang) on Oct 13, 2018 at 6:50pm PDT

Assalamualaikum semua.. Jom ramai2 sertai peraduan Redbull Penuhi Impian!! Anda berpeluang menang Toyota Hilux dan hadiah wang tunai dengan hanya minum Redbull!!😱😱 Minumlah redbull kerana ia mengandungi Taurine serta vitamin yang lain seperti B3,B5,B6 dan B12. Nak menang peraduan ni mudah sahaja dengan langkah2 dibawah.. ⤵ 1) Beli mana-mana tin minuman jenama redbull samada Gold atau pun Less sugar di mana mana cawangan kedai yg ambik packging terbaru yang ada peraduan redbull 2)Selepas tu periksa bawah penutup tin minuman korang…tengok korang menang hadiah apa. 3)Wasapp no (011-56888331) dan korang akan diberi arahan untuk menghantar penyertaan. CONTOH format RM50 #namapenuh #nokadpengenalan 4)Jawab soalan mudah dan beri maklumat penuh untuk menerima kod tebusan. 5)Hantar kod tebusan tersebut bersama sama penutup melalui pos. Senang saja kan? Selamat Mencuba!!😍😘😜😎 Ape tunggu lagiiiii😎😎 Cepat dapatkan Redbull di stor yang mengambil bahagian sekarang… #PenuhiImpianRedBull #PenuhiImpian #TambahTenaga @RedBullMalaysia

A post shared by  Proud To Be Malaysian (@_hailqueendayana) on Oct 8, 2018 at 10:32pm PDT

Cabaran Penuhi Impian Red Bull ini berlangsung bermula 1 Ogos sehingga 31 Disember 2018 ini. Apa lagi? Jom dapatkan Red Bull segera untuk sama-sama menangi hadiah menarik. Siapa sangka sama-sama menghilangkan dahaga di tekak, anda juga mampu memenangi hadiah menarik termasuk Toyota Hilux.


Apa Yang Boleh Dijangka Daripada Intipati Belanjawan Selangor 2020?

2019 sudah hampir melabuhkan tirainya. Penduduk Selangor kini berdebar menantikan intipati Belanjawan Selangor 2020 yang akan dibentangkan oleh Menteri Besar Selangor, Amirudin Shari Jumaat ini.

Belanjawan Selangor 2020 dilihat akan memberi impak positif kepada penduduk dari semua lapisan masyarakat di Selangor. Justeru itu, kerajaan negeri sudah pun merangka rancangan terperinci dalam Belanjawan Selangor 2020 yang akan diumumkan kelak.

Terdapat lima teras yang akan ditekankan dalam Belanjawan Selangor 2020 iaitu pemberdayaan ekonomi, pendidikan, keselamatan, kesihatan serta aspek sosial. Segala teras ini adalah hasil dapatan dari kaji selidik yang dibuat kerajaan negeri kepada rakyat negeri Selangor.

Jadi, apa yang penduduk Selangor boleh jangkakan untuk Belanjawan Selangor 2020? Difahamkan ini adalah beberapa perkara utama yang akan ditekankan dalam Belanjawan Selangor 2020.

Kerajaan melihat 2020 sebagai masa yang terbaik untuk melaksanakan inisiatif kerajaan negeri untuk menjadikan Selangor negeri pintar pada tahun 2025. Sebanyak 13 inisiatif menerusi program Smart Selangor akan diperkenalkan tahun hadapan bagi memastikan negeri ini lebih produktif.

Kemudahan infra seperti Wi-Fi percuma dijangka akan diperluaskan ke lebih banyak kawasan bagi kemudahan penduduk Selangor. Smart Selangor Parking adalah salah satu contoh inisiatif pendigitalan kerajaan negeri yang berjaya ketika ini.

Dalam Belanjawan Selangor 2019 yang lalu, kerajaan Selangor memperuntukkan RM87.64 juta bagi memperkasakan sektor pendidikan dan dijangka peruntukan tersebut akan meningkat tahun ini.

Dato’ Menteri Besar, Amirudin Shari berkata, perkembangan Revolusi Industri 4.0 (IR 4.0) berteraskan hubungan internet semakin menjadi perhatian dunia menerusi penggunaan aplikasi seharian.

“Kerangka pendidikan adalah akar penting yang akan kita tekankan dalam belanjawan akan datang. Tiada guna kalau kemajuan dikecapi tidak mampu digalas dan dikembangkan oleh anak-anak yang kita didik,” katanya dalam ucapan perasmian Majlis Apresiasi Dato’ Menteri Besar Bersama Majlis Guru Besar Selangor di Dewan Megawati 4 October yang lalu.

Untuk gambaran, allocation untuk sektor pendidikan adalah di kadar 6.8% bagi keseluruhan Belanjawan 2019, antara yang tertinggi diberi perhatian Kerajaan Selangor.

Berdasarkan statistik jenayah yang dikeluarkan oleh Jabatan Perangkaan Malaysia untuk tahun 2017, nisbah indeks jenayah bagi 100,000 penduduk di Malaysia pada 2017 bertambah baik kepada 408.6 kes.

Namun, kerajaan Selangor berikrar untuk meningkatkan lagi keselamatan bagi semua kawasan ‘hot spot’ di Selangor dengan memperkenalkan sistem keselamatan canggih yang akan diumumkan kelak sewaktu Belanjawan Selangor 2020.

Inisiatif Peduli Sihat (IPR) yang menjadi keunikan negeri Selangor turut akan diberi perhatian lebih dalam Belanjawan Selangor 2020. IPR tahun hadapan akan memfokuskan golongan sasar yang memerlukan dan tidak diberi secara purata. Jadi, tiada golongan B40 akan tercicir daripada menerima bantuan kerajaan.

Peduli Sihat merupakan satu inisiatif Kerajaan Selangor yang telah dijadikan rujukan untuk Peka B40 yang baharu diperkenalkan oleh kerajaan pusat. Kad Peduli Sihat juga sangat berkesan sebagai saringan kesihatan untuk Non Communicable Disease (NCD). Untuk pengetahuan, contoh penyakit dalam kelompok ini adalah diabetes, strok, Parkinson dan lain-lain.

Kerajaan negeri Selangor mengiktiraf peranan penting kaum ibu dan bagi menghargai pengorbanan kaum ibu, Kasih Ibu Smart Selangor (KISS) diperkenalkan.

KISS merupakan inisiatif kerajaan negeri dalam membantu wanita terutamanya golongan ibu dari segi bantuan kewangan. Buat para ibu yang selama ini bekerja dari rumah, inisiatif ini juga dapat membantu wanita menjana pendapatan bagi jenis pekerjaan ‘Work From Home’. Untuk maklumat lanjut inisiatif ini, boleh rujuk di sini.

Majlis Perasmian Rumah Idaman Selangor, satu inisiatif terbaru Kerajaan Negeri melalui MBI bagi menyediakan kediaman mampu milik berkualiti dilengkapi kelengkapan moden serta solusi kewangan. Rumah Idaman Selangor, Solusi Kediaman Terunggul khas utk rakyat Negeri Selangor. pic.twitter.com/VwP9CVUBJk

— Amirudin Shari (@AmirudinShari) April 6, 2019

Projek murni kerajaan Selangor, Rumah Idaman Selangor dan Rumah Selangorku akan diteruskan lagi untuk tahun hadapan. April lalu, Amirudin Shari telah merasmikan perumahan Idaman Solusi Pemilikan Kediaman Terunggul untuk memenuhi kehendak permintaan tinggi masyarakat untuk rumah mampu milik.

Rumah Idaman Selangor adalah kediaman lengkap dengan fasiliti beserta pembiayaan kewangan. Projek Perumahan Idaman akan dijual dengan harga RM250,000 (bergantung kepada jenis rumah dan lokasi). Kediaman ini nanti akan lengkap dengan dua parkir kenderaan, penghawa dingin, pemanas air serta almari pakaian.

Menteri Besar Selangor, Amirudin Shari akan membentangkan Belanjawan Selangor 2020 pada hari Jumaat, 1 November pada jam 3 petang di Dewan Negeri Selangor.

Buat anda yang menetap di Selangor atau luar Selangor yang mahu menonton sesi pembentangan ini secara atas talian, boleh ke laman rasmi Menteri besar Selangor, amirudinshari.com. Yang, pasti Selangor bakal jadi lokasi hebat untuk semua tidak lama lagi.

Berikut merupakan artikel khas mengenai sistem parkir Smart Selangor yang sudah diguna pakai ketika ini. Anda boleh baca lebih lanjut pada artikel di bawah.

Dua Aplikasi Ini Sangat Membantu Anda Membayar ‘Parking’ Di Kuala Lumpur Dan Selangor

5 Homestay Dengan Pemandangan Sawah Padi Yang Indah Di Selangor


Apa Yang Boleh Kami Katakan Setelah Mencuba Neffos X9

Sekiranya anda mencari telefon pintar dengan harga mampu milik, Neffos X9 mungkin antara yang boleh anda pertimbangan. Neffos X9 yang telah dilancarkan beberapa bulan lalu oleh TP-link, kami telah mencuba telefon pintar tersebut. Berikut adalah ulasan kami setelah mencubanya.

Neffos X9 hadir dengan paparan skrin FullView bersaiz 5.99 inci dengan resolusi HD+ 1440×720 dan ratio 18:9 yang sering digunakan oleh pelbagai peranti di pasaran sekarang ini.

Saiz skrinnya besar dan cukup puas untuk kegunaan harian. Walaubagaimanapun buat mereka yang gemar bermain game, menggunakan Neffox X9 mungkin kurang memuaskan berikutan penawaran kualiti skrin yang kurang memuaskan berbanding beberapa model telefon pintar lain dipasaran.

Neffos X9 ini dilengkapi dengan processor MediaTek MTK6750. Dari ruang storan dan RAM, model ini turut hadir dengan dua variasi model yang berbeza iaitu model RAM 3GB bersama 32GB ruang storan serta RAM 4GB dengan ruang storan 64GB. Selain itu, Neffox X9 turut disokong dengan penyertaan kad microSD sehingga 128GB. Buat anda yang gemar mengambil gambar, anda kini tidak perlu risau kerana mempunyai storan yang besar.

Neffos X9 mempunyai sistem dwi-kamera 13MP + 5MP f/2.0 di bahagian belakang yang juga mempunyai sistem pemfokusan Phase Detect Autofocus (PDAF) yang menjanjikan gambar-gambar yang tajam malah Neffos ini juga dilengkapi dengan kamera pandang hadapan 8MP.

Neffos X9 nampaknya tidak ada masalah untuk mendapatkan gambar pada waktu siang dan namun kualiti gambar yang diambil pada keadaan cahaya gelap agak kurang memuaskan..

Dari segi harga, Neffos X9 dengan spesifikasi memori 3GB dan storan 32GB dijual pada harga RM599, manakala spesifikasi memori 4GB dan storan 64GB akan dijual dengan harga RM799.

Dengan tanda harga yang disebutkan, anda anda bepeluang mendapatkan Neffos X9 atau buat mereka yang mahukan spesifikasi telefon pintar yang lebih baik, mendapatkan model daripada jenama Nokia, Samsung atau Xiaomi antara pilihan yang boleh dipertimbangkan.